Sukkela-Blogi | Ylikerroin.com\nTänään on 16.12.2017, 22:54\nViestin otsikko: Sukkela-Blogi\nLähetetty: 30.01.2008, 00:49\nSain tuossa jokunen viikko sitten kyselyä joltain uuden vedonlyöntipalstan perustajalta, että haluaisinko kirjoitella vedonlyöntiaiheista blogia. Idea oli hyvä, mutta sori ny vaan, että se tulee kuitenkin tänne ylikertoimeen sillä, palstan isäntä mikkou tuntuu tuntevan sellaisia ihmisiä joita en perääni halua\nPidetääs tähän aluksi pieni esittelykierros eli Tampereella asustan ja vedonlyönnillä olen elantoni viime vuosina tehnyt. Tällä hetkellä en mitään muuta lajia tai sarjaa arvioi kuin NBA-koripalloa. Aikaisemmin aktiivisesti tennistä petsasin, mutta tämän jätin, kun ei vaan enää taidot riittänyt siinä voittamiseen, kun pelaajien päivän vire kusi niin usein vedoissa niin olisi melkein pitänyt tuntea jonkun kaverin joka kiertää tennisturneita ja näkee pelaajien treenejä. Tenniksen livevedonlyönti oli aikaisemmin itselleni varsinkin naisten puolella hyvin tuottoisaa sillä tenniksen livepetsaamisen alkutaipaleella oli lähes mahdotonta olla voittamatta, kun tasaisesti myi erän jälkeen ottelussa johtavaa osapuolta. Voi niitä aikoja, kun naistenniksessä pääsi johtajaa myymään 1.01-1.03 kertoimilla ensimmäisen erän voiton jälkeen otteluissa joissa kertoimet ennen ottelua oli suosikille jotain 1.2-1.5.\nEuroviisuista tulen varmaan jossain vaiheessa jotain rupattelemaan, kun siihen tulen arviot tekemään sillä siinä, kun kappaleet kuuntelee 20 kertaa läpi krapulassa niin rupeaa arvostamaan paremmin tätä maailmaa ja toivottavasti Teräsbetoni voittaa Suomen karsinnan niin ehkä Onnelan tanssilattiallakin kissat rupeaa lämpenee aneemisesta, kalpeasta ja hikisestä yläkropasta.\nJos jollakin on toiveita mistä aiheesta haluaisi kuulla vedonlynnissä ja NBA-koripallossa niin ehdotuksia vaan kehiin ja mitään tarinoita suurista naisseikkailuista on turha pyytää, koska ne ovat olleet ”viime aikoina” hieman tiukassa, kun rofessional kämpler titteli 0.5l fisupullon jälkeen ei herätä hirveätä kiinnostusta vastakkaisessa sukupuolessa ainakaan täällä Tampereen yöelämässä . Suoranaisia NBA-vihjeitä en tule tässä blogissa antamaan, mutta apua mielelläni annan, jos koripalloaiheisia kysymyksiä tulee.\nLähetetty: 16.02.2008, 21:07\n2008 NBA Sprite Slam Dunk Contest\n1)\tJamario Moon\nMonelle hieman tuntemattomampi pelaaja, joka pelaa tulokaskauttaan Toronto Raptorsissa. Moon on jo 27-vuotias ja pelannut ennen NBA:ta monessa pienemmässä koripallosarjassa. Donkkikisan kannalta mielenkiintoisin seikka miehen uralla on se, että vuonna 2004 hän pelasi showkoripallojoukkue Harlem Globetrottersissa joka on tunnettu uskomattomista donkeista ja tempuista.\nTämän vuoden donkkikisa etenee niin, että ensimmäiseltä kierrokselta kaksi parasta tuomariäänin menevät finaaliin jossa voittajan ratkaisee katsojat äänestämällä suosikkiaan tekstiviesteillä ja NBA.com sivuilla ja donkkikisan voittaja on se joka saa eniten ääniä. Uskon, että Moonia suosii tämä yleisöäänestys jos hän finaaliin pääsee sillä hän on saanut aika paljon hypetystä koripallofanien keskuudessa tultuaan NBA:n aivan tuntemattomana pelaajana ja nyt 27 vuotiaana elää ”Amerikkalaista unelmaa” pelaamalla Toronton Raptorsin avausviisikossa johon tuskin kukaan ennen kauden alkua olisi uskonut joten katsojien sympatiat on varmasti Moonin puolella.\nTälläistä kisaa ei kuitenkaan pelkällä sympatialla voiteta vaan Moon osaa oikeastikin donkata ja hänestä onkin sanottu, että yhtä korkealentoista pelaajaa ei olla nähty sitten Carterin jota pidetään ehkäpä kaikkien aikojen parhaimpana donkkaajana. Alla on muutamia Youtube linkkejä Moonin otteista.\nLevypallotilanteessa Moon on uskomattoman korkealla, pysäyttäessä kuva esim. kohtaan 0:24 näkee, että Moonin kasvot ovat korirenkaan tasolla joten miehellä on aivan huima pomppu.\nJos tuo vika donkki on totta eikä mikään trikki on se jotain johon kukaan muu ei tässä liigassa pysty.\n2)\tDwight Howard\nHoward on nuori Orlando Magicin supertähti joka on tunnettu myös hurjista donkeistaan. Syy miksi en usko, että hän voittaisi kisaa on se, että Dwight on muita osallistujia lähes 10 senttiä pidempi josta taas seuraa se, että hänen donkkinsa ei vaan ole yhtä näyttäviä kuin lyhyempien pelaajien. Dwight olisi halunnut, että koria voidaan nostaa jolloin donkeista olisi tullut näyttävämpiä, mutta tähän eivät järjestävät kuitenkaan suostuneet. Jotta Howard tämän kisan voittaisi pitäisi hänen olla selkeästi parempi ja tehdä jotain uutta joka olisi hyvin näyttävää pituudesta huolimatta.\n3)\tRudy Gay\nToista NBA kauttaan pelaava Memphis Grizzliesin pelaaja. Gay haki tähän kisaan lisämielenkiintoa laittamalla Youtubeen videon, jossa hän hake faneilta ehdotuksia siitä millaisen donkin hän kisassa tekee ja tällä tempauksella hän onkin saanut hyvin huomiota koripallofanien keskuudessa.\nGay on erittäin atleettinen ja hyvä donkkaaja, mutta väittäisin, että Moon on häntä kovempi ponnistaja joten edellitykset voittoon eivät ole aivan samaa luokkaa, mutta koska kyseessä ei ole ponnistuskisa ei tämä välttämättä ratkaise mitään, jos mies näyttää jotain ennennäkemätöntä. Runkosarjan otteluissa on nähty Gayn donkkaavan usein, mutta niissä ei minun mielestä ole ollut aivan samanlaista hohtoa kuin Moonin suorituksissa.\n4)\tGerald Green\nMinnesota Timberwolvesin pelaaja joka puolustaa viime vuoden donkkikisan voittoa. Green on tästä nelikosta ainoa joka ei ole omassa joukkueessa merkittävässä roolissa ja miehen peliminuutit ovat jääneet tällä kaudella hyvin vähäiseksi. Tästä syystä miehen nimi on ollut vähiten koripallofanien huulilla donkkikisan ennakkokaavailuissa. Green on tähän astisten näyttöjen perusteella ehkä monipuolisin donkkaaja tästä nelikosta ja on myös erittäin korkealentoinen pelaaja. Miehellä on mahdollisuus päästä finaaliin, mutta uskon, että kuka tahansa olisi finaalissa vastassa täytyy Geraldin voittaakseen tehdä selkeästi näyttävämpi donkki, jotain sellaista mitä ei olla ennen nähty. Myöskään mestaruuden uusiminen ei ole koskaan helppo homma.\nJokaisella osallistujalla on realistiset mahdollisuudet voittoon, mutta nostan Moonin selkeäksi suosikista johtuen hänen suosiostaan koripallofanien keskuudessa jotka pitävät Moonia hieman mystisenä pelaajana Harlem Globetrotters historian ja tuhkimotarinan, josta pienissä liigoissa pelannut ja aikanaan varaamaton pelaaja nousee maailman kovimpaan koripallosarjan joukkueen avausviisikkoon 27 vuotiaana tulokaskaudella. Lisäksi Moonin ponnistus on nelikon kovin mielestäni joka yksi donkkauksen tärkeimmistä vaatimuksista.\nKakkossuosikkina pidän Howardia sillä jäljellä olevasta kolmikosta luulen, että hänellä on eniten potentiaalia tehdä jotain ennennäkemätöntä, mutta hänen pituutensa vuoksi hän jää rankingin toiseksi. Gayn mahdollisuuksia pidän Greeniä parempina suuremman näkyvyyden takia jota hän on saanut olemalla Memphisin tärkein pelaaja ja tekemällä tuon fanitempauksen Youtubessa.\nTarkkoja arvioita tällaiseen tapahtumaan on mahdotonta antaa, mutta tälläisiä ovat mutuarviot joita olen päässäni pyöritellyt: Moon 55%, Howard 25%, Gay ja Green yht. 20%\nKohdetta on monella bookkerilla ja tällä hetkellä Moonin kertoimet pyörivät päälle 2:n joka kelpaa mainiosti peleihin.\nViestin otsikko: Re: Sukkela-Blogi\nLähetetty: 04.04.2008, 20:20\nOn melkoinen blogi, kun päivitetään parin kuukauden välein? Vai onko tämä projekti jo kuopattu?\nJos jollakin on toiveita mistä aiheesta haluaisi kuulla vedonlynnissä ja NBA-koripallossa niin ehdotuksia vaan kehiin...\nNo voisit vaikka kertoa miten alunperin pääsit NBA:han "sisälle", eli millä tavalla opit tekemään auringontarkkoja arvioita?\nMiten lasket yksittäisten pelaajien poissaolojen vaikutuksen otteluihin? Tuntuu että joka joukkueelta on jatkuvasti ainakin yksi avausviisikon pelaaja poissa ja tässä lajissahan ne vaikuttavat prosentteihin melko paljon.\nMitä kautta yleensä seuraat matseja? Löytyykö NBA:han hyviä kirjoja vedonlyöntiin liittyen? Itselläni on Basketball On Paper, mikä on kyllä tilastollisesti hyvä, mutta ei se ihan suoraan vedonlyönnin apuvälineeksi sovellu.\nLähetetty: 04.04.2008, 22:09\nEi ole kuopattu vaan olen aikonut aktiivisemmin ruveta kirjoittelee tässä parin viikon aikana niin NBA playoff juttua sekä Euroviisuihin liittyvää rupattelua. Tämä blogi on ollut hiljainen, kun ei ole ollut mitään mistä kirjoittaisi. Aikaisemmin ennen blogia on tullut useita kysymyksiä NBA:n liittyen, mutta blogin jälkeen tätä ennen ei mitään järkevää vaan tyyliin "Moi!! Voitko pistään blogiin tän päivän arviot. Kiitos!!" tai "Haluaisin pelata ottelua Lakers-Spurs, voitko kertoa mitä kannattaa pelata??? On vähän kiire, ottelu alkaa 30min päästä."\nEnkä jaksa ruveta pitään "teiniblogiakaan" koska siitä ei ole kenellekkään mitään hyötyä tai iloa. Tuskin ketään kiinnostaa tarina tyyliin "Heräsin aamulla painajaiseen jossa Shaq Oniili ajoi minua takaa kädessään 5 litraa mobil1 voiteluöljyä. Söin aamupaksi kebabin lopun. Istuin koneella 10 tuntia arvioita vääntäen. Lähdin baariin hakee römpsää, menin kysyy tyttöö tanssii ja se sano että "lähe ny menee siittä rääpäle" join 12 fisua, portsari heitti pihalle ja sammuin kengät jalassa säkkituoliin...\nPistän asiaa noihin jälkimmäisiin kysymyksiin Sunnuntaina, kun nyt vähän kiirus, kun teen jo huomisia arvioita, kun pitäisi huomenna toistaa toi edellinen tarina. Tuosta mistä seuraan NBA:ta niin NBA.comilla on tosi pätevä maksullinen, mutta edullinen stream palvelu joka näyttää runkosarjamatseista ainakin reilu 80%, playoffeja sitten sieltä sun täältä mistä streamejä löytyy.\nLähetetty: 06.04.2008, 22:36\nItse aloitin NBA:n syventymisen puhtaalta pöydältä, kun lähtötiedot olivat aivan nollissa, kun en ollut lajia seurannut ja tyyliin pelaajista tiesin ehkä Jordanin, Shaqin ja Möttölän, Alkuun kattelin otteluita ja luin NBA-keskustelupalstoja joissa oli yleistä keskustelua lajista, joukkueista ja pelaajista, mutta hyvin vähän tai ei lainkaan vedonlyöntiasiaa. Hyvä tälläinen keskustelupalsta on mm. www.realgm.com :n palsta. Näistä palstoilta löyty usein myös hyviä linkkeja NBA aiheisiin artikkeleihin ja toki myös googlen kautta etsin kaikkea mahdollista luettavaa lajiin. Kirjoja myös koitin etsiä, mutta näitä löyty hyvin vähän ja suuressa osassa oli ainoastaan muutama sivu koskien NBA-vedonlyöntiä, esim. Bob McCunen kirjoittamia kirjoja jokunen, mutta eivät kyllä ole suosittelun arvoisia.\nAlun jälkeen, kun olin hieman päässyt lajiin sisään ja tiesin nimeltä suunnilleen parhaat pelaajat ja oli hieman hajua mitkä asiat ovat merkittäviä lajissa niin rupesin käymään jokaisen joukkueen rostereita pelaaja pelaajalta läpi. Netistä löytyy monelta sivulta pieniä analyyseja pelaajista joissa kerrotaan heidän vahvuuksiaan ja heikkouksiaan (esim. http://hoopshype.com/players.htm). Samalla katselin lisää otteluita sekä luin keskustelupalstoja jossa monesti on myös pelaajien vertailuja ja arvioita pelaajista. Pelaajien opettelun lisäksi hain materiaalia muista tärkeistä asioista kuten kotiedusta, motivaatiotekijöistä, väsymyksestä, pelikuvioista, peluuttamisista jne. jne. Suurin osa ajasta meni kuitenkin pelaajien opiskeluun yksilöinä.\nSiinä vaiheessa, kun rupesi tuntumaan siltä, että tietoa on sen verran, että voisin onnistua tekemään kohtuu hyviä prosenttiarvioita niin tein pelaajamateriaalin pohjalta voimaluvut jotka toimivat arvioiden pohjana ja tästä pikkuhiljaa on tultu tähän nykyiseen pisteeseen. Yhteenvetona voi siis sanoa, että panostin hyvin paljon aikaa pelaajien tutkimiseen yksilöinä ja kaikki muut tuli siinä sivussa. Total arvioita varten opiskelin myöhemmin joukkueiden pelityylejä ja pelin tempoa jotka yhdessä pelaaja-arvioiden kanssa muodostivat hyvän pohjan totalien arviointiin.\nYksittäisen pelaajan poissaolon arviointi on koripallossa hyvin tärkeää, mutta onneksi pelaajien vahvuuksien ja heikkouksien opettelu onnistuu hyvin kohtuu ajassa sillä jokaisella joukkueella on suunnilleen ainoastaan semmoset 4-7 pelaajaa joiden vaikutus prosentteihin on yli prosentin luokkaa.\nItse rakennan yksittäisen pelaajan poissaolon vaikutuksen aina ottelukohtaisesti sillä sillä on väliä mikä joukkue on vastassa. Seuraavia asioita arvioin, kun teen pelaajan poissaolon merkitystä:\n1) Pelaajan taso (rankingin kärjessä itellä tällä hetkellä mm. Bryant, LeBron, Paul, Duncan, Garnett....)\n2) Poissaolevan pelaajan korvaajan/korvaajien taso (esim. Torontolla on kaksi kohtalaisen tasavahvaa Point Guardia Calderon ja TJ.Ford joten toisen poissaololla ei ole niin suurta merkitystä kuin pelkkä pelaajan taso voisi antaa ymmärtää.\n3) Pelaajan vaikutus muun joukkueen peliin. (itselläni pelipaikan mukaan tärkeimmät pelaajat ovat Point Guardeja tai isoja korinalusmiehiä. Point Guardin poissaolo monesti vaikeuttaa koko joukkueen hyökkäyspeliä, kun pelinrakentaja on sivussa. Point Guardeja joiden merkitys on hyvin suuri joukkueen hyökkäyspelille ovat mm. Nash, Paul, D.Williams, Kidd jne. Isot korinalusmiehet kuten Duncan, Garnett ja Ming ovat joukkueille hyvin tärkeitä sillä heidän heittoprosenttinsa on korkea ja heidän heittopelinsä taso ei ailahtele normaalisti niin paljon kuin kaukoheittäjien lisäksi ja he ovat vastuussa levypalloista jotka ovat hyvin tärkeitä sillä hyökkäyspään levypallot sallivat hieman heikomman heittopelinkin, kun heittopaikkoja on enempi.)\nItse olen paljon hyödyntänyt pelaajien merkityksen arviointiin sivustoja joissa on listattu jokaisen pelaajien ON/OFF Court tilastoja. Tämmöisiä suositeltuja sivustoja on esimerkiksi www.82games.com ,josta löytyy myös aikaisempia kausia. Toinen todella hyvä sivusto on http://basketballvalue.com jossa paljon hyvää statistiikkaa. Lisäksi kannattaa käydä läpi miten historiassa pelaaja poissaolo on vaikuttanut joukkueen otteisiin. Monen huippupelaajan kohdilla käy hyvin selvästi pelaajan merkitys, www.covers.com on hyvä sivusto jolta löytää kätevästi pelaajakohtaisesti useamman edelliskauden tulokset ja löytää helposti ottelut jossa kyseinen pelaaja on ollut sivussa. Jos tästäkin vetää hieman yhteenvetoa niin yksittäisen pelaajien poissaolon merkityksen arvioimiseen käytän tietoja mitä minulla on pelaajan sekä hänen korvaavan pelaajan tasosta, on/off court tilastoja sekä historiatietoa aikaisemmista poissaoloista.\nLähetetty: 19.04.2008, 17:54\nTänään aloittavat seuraavat parit pudotuspelit: Cleveland-Washington, San Antonio-Phoenix, Houston-Utah ja New Orleans - Dallas.\nEnsimmäinen pari onkin Idän tasaisin ja mielenkiintoisin pari, LeBron vs Arenas, Butler, Jamison. Itse pistäisin otteluparin lähes tasoihin. LeBron pystyy kylläkin yksin voittaan otteluita, mutta jos häntä saadaan hieman kuriin niin muita suuria ratkaisijoita ei joukkueesta löydy. Cavs kyllä teki loppukaudesta treidin Bullsin kanssa jonka piti tuoda lisäapuja LeBronin ympärille, mutta aika +-0:ksi tuo treidi on osoittautunut. Washingtonilta löytyy kolme All-Stars tason staraa eli, jos jollain on huono päivä muut voivat paikata, LeBronille ei paikkaaja löydy.\nSpursin ja Sunsin kohtaaminen on uusinta viime kauden toiselta kierrokselta josta ei dramatiikkaa puuttunut, kun Horry taklasi Nashin ja tämän seurauksena Horry sai pelikiellon, mutta samalla pelikiellon sai jälkitilanteesta Phoenixin tähtipelaaja Stoudemire joten jännitettä ei tule sarjasta puuttumaan. Phoenix hankkin kauden aikana ikämieslegenda Shaqin joka hankittiin pudotuspelejä varten tuomaan kokoa ja levypallovoimaa korin alle. Phoenixin peli on jatkuvasti parantunut pikku hiljaa Shaqin tulon myötä ja varsinkin Stoudemire on esittänyt huikeita otteita, kun on saanut lisää tilaa ja päässyt pelaamaan oikealle pelipaikalleen power forwardiksi. Spursin kotiedun myötä pitäisin heitä pienenä suosikkina, mutta ei yllättäisi lainkaan, jos nälkäinen Suns ei antaisi viime vuotisen toistua....selvää tässä on ainakin se, että yksi mestariehdokas lähtee kesälomille.\nHouston on se vastustaja jonka kaikki olisivat Lännessä mieluusti ottanut vastaansa ensimmäisellä kierroksella sillä joukkueen jättimäinen sentteri Yao Ming on sivussa loppukauden ja joukkueen tulivoima on vähissä ja turhan paljon McGradyn varassa. Houston sijoittui runkosarjassa sijalle 5., mutta sillä on enemmän voittoja, kun sijalle 4. sijoittuneella Utahilla joten kotietu on Houstonilla. Utah sijoittui neljänneksi, koska divisioonan voittaja ei voi sijoittua tämän alemmaksi. Kotiedustaan huolimatta Houston lähtee sarjaan suurena altavastaajana ja toiveet jatkopaikassa ovat kotivoittojen sekä puolustuksen varassa sillä Utah oli liigan paras kotijoukkue joten vierasvoittoa Houston tuskin saa ja hyökkäyspäässä se häviää materiaaliltaan selkeästi Utahille. Otteluista voisi kuvitella tulevan vähäpisteisiä Houstonin panostaessa puolustukseen kaikin voimin. Uskon vahvasti ettei tämäkään riitä vaan Utah voittaa sarjan kohtuu helposti.\nViimeisessä parissa kohtaa lännen suurin yllättäjä Hornets sekä tähän asti pettymys Mavericks. Hornetsejen nuori Point Guard Paul on ollut häikäisevä ja lisäksi Chandler ja West ovat olleet mahtavia. Dallas treidasi Harriksen yhteen kaikkien aikojen parhaista pelinrakentajista Kiddiin, mutta tulokset eivät ole olleet erikoisia. Muutama ottelu sitten Spurseja vastaan Dallasin fanit saivat pelästyä todella, kun Dirk loukkaantui sen näköisesti, että jopa epäiltiin, että kausi olisi ohi saksalaisen kohdalla. Mies palasi kentille kuitenkin todella nopeasti ja vaikkei hän vieläkään välttämättä ole aivan 100% on hän joukkueelleen todella tärkeä. Tästä ottelusarjasta tulee luultavasti todella tasainen sillä molemmilla on hyvä materiaali, Hornetsilla kotietu, mutta Maverickseilla enemmän pudotuspeli kokemusta. Itse toivoisin, että Hornetsit menisivät jatkoon sillä se olisi hienoa vaikeita kokeneelle kaupungille, kun taas Dallasin omistaja miljardööri Cuban voi vaikka suruunsa ostaa muutaman huvijahdin helpottaakseen oloaan. Pelkään kyllä, että tässä voi kuitenkin käydä niin, että Dallas kääntään kokemuksellaan otteluparin lopulta edukseen.\nLähetetty: 20.04.2008, 17:57\nTänään pudotuspelit aloittavat loput parit eli Orlando-Toronto, Lakers-Denver, Detroit-Philadelphia sekä Boston-Atlanta.\nEnsimmäisessä parissa kohtaa kaksi aika samantyylistä joukkkuetta, molemmilla All-Stars tason isot miehet Howard ja Bosh, lisäksi molemmat joukkueet ovat hyviä kolmen pisteen heittäjiä. Orlando lähtee suosikkina ottelusarjaan paremman pelaajamateriaalin sekä kotiedun ansiosta. Howardin lisäksi Orlandolla on liigan ylipalkatuin pelaaja Lewis joka tienää vuodessa n. 20 miljoonaa dollaria eikä todellakaan ole tämän rahan arvonen, mutta potentiaalinen 20 pisteen mies kuiteskin. Orlandon hyvän kauden isoin yllätys ja pelaaja jonka pitäisi voittää tänä vuonna MIV palkinnon Turkoglo tulee olemaan otteluparin avainpelaaja sillä, jos hän jatkaa upeita otteitaan ei Torontolla ole tarpeeksi voimaa vastata, kun Howardkaan tuskin tulee pettämään. Viimeisissä otteluissa Raptorsin Nesterovic on esiintynyt edukseen ja jos tämä jatkuu ja Bosh pelaa hirmuotteluita niin tässä ovat Raptorsin mahdollisuudet.\nLakersin ja Nuggetsin kohtaamisesta voidaan odottaa todella viihdyttävää ja pisterikasta ottelusarjaa sillä molempien joukkueiden vahvuudet ovat hyökkäyspäässä eikä puolustuksen taso järin kummoinen ole. Lakersilta on edelleen sivussa nuori sentteri Bynum jonka poissaolo heikentää merkittävästi Lakersin puolustuspeliä. Denverillä on mahdollisuutensa tässä sarjassa, jos vastuunkantajia löytyy laajemmin eikä Iverson ja Anthony joudu kantaa yksin vastuuta hyökkäyspäässä ja itse odottelen Martinilta hyviä otteita ja hän voisikin hyvillä suorituksillaan olla se lisä jonka avulla Denver saattaisi tehdä suuren yllätyksen ja pudottaa Lännen suurimman suosikin. Toisaalta taas Denver ei ole näyttänyt kauden missään vaiheessa petraamisen merkkejä puolustuspelissä joten luultavammin tässä lopulta käy niin, että kukaan ei pysty pysäyttään Bryantia ja Lakers etenee jatkoon. Ensimmäinen ottelu tulee tänään 22:00 suorana urheilukanava plussalta joka kannattaa katella, jos kanava näkyy ja jos johonkin haluaa ropojaan sijoitella niin over tuntuisi hyvältä vaihtoehdolta.\nEiköhän jälleenkin idän kestomenestyjä Detroit mene helposti jatkoon. Philadelphia on kylläkin ollut positiivinen yllätys pelaten kauden loppupuoliskon erinomaista korsta. Sanoisin että 4-1 tai ehkä 4-2 Detroit jatkoon. Tämä ottelupari ei juuri kiinnosta sillä Detroit + pudotuspelit = tylsää puolustusvoittoista ja hidastempoista korista. Tehokastahan tämä ollut, mutta eipä näitä hirveen mielellään kattele...no ehkä Iguodala näyttää jokusen hienon donkin, ettei ihan pääse täysin kyllästymään tähän 2000 luvulla totuttuun Pistons korikseen.\nTästä parista ei voi paljoo muuta veikkailla, kun 4-0 tai 4-1 Bostonin voittoa. Atlantalla on ihan hyvä avausviisikko Bibbyn tulon myötä, mutta se ei vaan voi riittää, kun Garnett, Pierce ja R.Allen aloittavat mestaruusjahtinsa varsinkin, kun ennen kautta heikoksi sanottu Bostonin vaihtopenkkikin on osoittanut vahvuutensa ja tähtikolmikko onkin tämän vuoksi saanut kauden mittaan paljon lepoaikaa eli jaloissakaan ei vielä paina.\nLähetetty: 26.04.2008, 00:00\nTuli kysymystä totalin laskemisesta koripallossa joten pistetään siittä vähän juttua. Tämä tyyli ei millään tapaa ole se ainoa tapa laskea näitä, mutta näin olen näitä ruvennut laskemaan tutkittuani asiaa. En tunne ketään muuta joka näitä laskee, joten en osaa yhtään sanoo käyttääkö muut samaa tyyliä.\nOttelun pisteodotusarvon laskemissa koripallossa on kolme merkittävää tekijää:\n1) Possessions (hyökkäykset)\n2) Pisteet / Possession\n3) Ottelukohtaiset erityistekijät\nPossessions eli hyökkäykset tarkoittaa käytännössä sitä aikaa, kun joukkue saa pallon siihen, kun se siirtyy toiselle joukkueelle. Tämä voi tapahtua joko tekemällä korin, heittämällä ohi ja vastustajan ottaen puolustuspään levypallon tai pallonmenetyksenä johon sisältyy mm. pallonriisto, hyökkäyspään virhe, viivarikkomus jne. Huomioitavaa, että possession jatkuu, jos joukkue saa hyökkäyspään levypallon.\nOttelun possessionit voi joko laskea "play by play" tilastoista, mutta koska tämä on hyvin aikaa viemään voi ne laskea myös seuraavalla kaavalla box scoren perusteella:\n(FGA - O-Rebs) + TO + 0.436 x FTA\nFGA = pelitilanne heitot\nO-Rebs = hyökkäspäänlevypallot\nTO = pallonmenetykset\nFTA = vapaa-heitto yritykset\nKeskimäärin 1 vapaaheitto on 0.436 possessionia. Normaalisti joukkue saa 2 vapaaheittoa yhdessä possessionissa, mutta koska vapaa-heitto voi tulla myös korin päälle, tulla teknisestä virheestä jonka jälkeen hyökkäys vielä jatkuu tai kolmen pisteen heittoyrityksestä 3 vapaa-heittoa niin näistä seikoista johtuen luku ei ole 0.5. Perusoletuksena käytetään, että joukkueilla on possessioneja yhtä paljon, eli joukkuekohtainen hyökkäysten määrä on koko ottelun hyökkäykset/2\nPossessions on omasta mielestäni ainoa järkevä tapa määrittää ottelun tempo. Koripallossa tempo on hyvin merkittävä tekijä pisteodotusarvoon sillä esim. tällä kaudella eri joukkueiden otteluiden poss/ottelu on hidastempoisimman ja nopeatempoisimman välistä eroa yli 20 possessionia. Possession tilastoja löytyy mm. sivustolta http://basketballvalue.com/downloads.php kätevästi tekstiedostona "statistic of al teams" jotka voi hyvin siirtää Exceliin. Itse noiden pohjilta lasken omaan sarakkeeseen possessions´/48min joka paras sillä sillä voi eliminoida jatkoajat joissa niin paljon hajontaa, että varsinkin alkukaudessa jatkoaikojen kanssa johdetut luvut antavat vääristyneen kuvan joukkueen temmosta.\nAlkukaudesta totaleiden arviointi on vaikeinta, kun ei ole vielä statistiikkaa kaudesta, mutta sama tilanne on bookkereilla ja alkukaudesta löytyykin totaleista paljon valuee ja monesti käy niin, että kahden joukkueiden kohtaamisessa on ekassa ottelussa total linja jopa yli 10 pistettä eri, kun seuraavan kohtaamisen linja vaikka kokoonpanot on täysin samat. Tästä voi hyvin päätellä, että alkukaudessa on totaleissa paljon hyviä kohteita tarjolla, jos vaan omat arviot on jokseekin kohdillaan.\nJoukkueiden tempoon vaikuttaa pääasiassa kaksi seikkaa: joukkueen pelityyli sekä pelaajamateriaali. Heikompikin joukkue pystyy tekemään pisteitä 100 keskiarvolla, jos tempo on tarpeeksi nopea. Pelityylistä ja tätä kautta joukkueen temmosta pelata päättää lähinnä valmentajat. Tänä vuonna Indiana Pacers vaihtoi valmentajaa. Aikaisemmin Pacers oli totuttu näkemään kohtuu hitaana joukkueena, mutta uuden valmentajan tulon jälkeen Indianasta tuli Itäisen Konferenssin nopeinta peliä pelaava joukkue. Tässä nähdään hyvin valmentajan merkitys. Myöskin pelaajamateriaali vaikuttaa tempoon sillä hyvä hyökkäyspään pelaaja pystyy helpommin ohittamaan puolustajansa ja saamaan heittopaikan joka nopeuttaa tempoa. Puolustuspäässä taas hyvät puolustuspelaajat pystyvät vaikeuttamaan vastustajan saamasta hyviä heittopaikkoja ja näin tempokin hidastuu.\nToinen tärkeä tekijä laskettaessa total-arviota on arvioida se kuinka tehokkaasti joukkueet tulevat viimeistelemään hyökkäyksensä. Tällä kaudella joukkueet tekivät pisteitä/possession suunnilleen keskiarvolla 1.05, parhaiden joukkueiden luvun ollessa siellä 1.15 tuntumassa ja heikompien noin 1.0 luokkaa. Kyseisiä tehokkuuksia voi laskeskella edellä mainitun sivun tilastoista tai vaikkapa sivulta: http://www.knickerblogger.net/stats/2008, jossa ne löytyvät OE ja DE sarakkeissa jossa tehokkuudet on laskettu 100 possessionia kohden.\nTehokkuuksia arvioidessa pelaajamateriaali on ratkaisevin tekijä, jos joukkue ei ole paljon muuttunut pystyy hyvin hyödyntämään edellisen kauden tilastoja, mutta jos joukkue on merkittävästi muuttunut niin aika arviopohjalta pitää luvut tehdä. Kannattaa tietty huomioida, että pelaajat kehittyvät offseasonillä monesti suuntaan tai toiseen joka tulee myös huomioida. Pelaajakohtaiset On/Off Court tilastot, pelaajien kausikohtaiset heittoprosentit sekä pelaaja-analyysit mm. ovat hyviä keinoja määrittää sen kuinka hyvä hyökkäys ja puolustuspään pelaaja on. Näistä voi sitten alkaa rakentamaan kokonaiskuvaa joukkueesta, että millanen sen tehokkuus niin hyökkäys ja puolustuspäässä voisi tulla olemaan. On hyvä huomioida myös joukkueen heittovalikoima, jos joukkueessa on paljon agressiivisia korille ajavia pelaajia jotka heittävät paljon vapaa-heittoja on se hyvä seikka sillä vapaaheitot ovat keskimäärin tehokkain tapa tehdä pisteitä, myöskin sillä on merkitystä millasia kolmen-pisteen heittäjiä joukkueessa on. Joukkuearvioita tehdessä on hyvä muistaa, että pelaajat eivät ole kentällä 48minuuttia eli pelaajakohtainen tehokkuus ei vaikuta koko ottelun ajan.\nPossession arvion ja tehokkuusarvion pohjalta voidaan muodostaa alustava total-arvio:\nPossession arvio: 188\nPisteet/Poss (Joukkue A) : 1.09\nPisteet/Poss (Joukkue B ): 1.03\nTästä alustava pisteoa. saadaan: (0.5x1.09 + 0.5x1.03) x 188 = 199.3\nItse vielä lopuksi hienosäännän arvioita ottelukohtaisilla tekijöillä, joita pystyy hyvin maalaisjärjelläkin keksimään, kun miettii lajin luonnetta. Näitä voivat esimerkiksi olla:\nTasaisessa ottelussa suurempi tod.näk. jatkoajalle sekä loppuminuutin tahallinen rike-vapaaheitot-heitto pyöritykseen jolloin minuutissa saatetaan tehdä jopa 15 pistettä. Ennakkoon epätasaisissa otteluissa suurempi tod.näk. siihen, että ottelun lopun pelaavat vaihtomiehet jotka eivät ole usein tehokkuudeltaan avauksen miehien tasoa. Ottelun ollessa täysin ratkennut on NBA:ssa herrasmiessääntö, että heittoa ei oteta, jos peliaikaa on vähemmän, kun hyökkäysaikaa (24sek) jolloin palloa vaan pompotellaan viimeset sekunnit.\n*Ottelun erikoinen alkamisajankohta\nLähetetty: 22.09.2009, 22:00\nPistetääs ensimmäinen joukkuennakko. Yritän ennen kauden alkua kirjoittaa jokaisesta joukkueesta pienen ennakon, ei mitään erityistä vaan lähinnä hieman perustietoa joukkueista, jos vaikka jollekkin kiinnostuneelle olisi iloa, jos laji ennestään ei ole kovin tuttu.\nHuiman mestaruuskauden 2007-08 jälkeen viime kausi oli tuloksellisesti laihempi. Boston Celtics voitti runkosarjassa hienot 62 ottelua ja pudotuspelien ensimmäisellä kierroksella Chicago Bullsin yhdessä pudotuspelihistorian tasaisimmassa ottelusarjassa. Toinenkin kierros oli tasaista vääntöä, mutta lopulta Orlando Magic oli parempi 7 ottelussa ja lähetti Celticsin kesälomille. Vaikka peräkkäiset mestaruudet jäivätkin haaveeksi, pelasi Celtics varsin hyvän kauden, kun huomioi että joukkueen puolustuspelin ydin Kevin Garnett pelasi ainoastaan 57 ottelua runkosarjassa ja oli loukkaantumisen vuoksi sivussa pudotuspelit.\nRasheed Wallace (FA <-Detroit Pistons)\nMarquis Daniels (FA <-Indiana Pacers)\nShelden Williams (FA <-Minnesota Timberwolves)\nLeon Powe (FA-> Cleveland Cavaliers)\nMikki Moore (FA-> Golden State Warriors)\nGabe Pruitt (FA-> New York Knicks)\nODOTETTU KOKOONPANO* 2009-10\nPG: Rajon Rondo / Eddie House\nSG: Ray Allen / Marquis Daniels / Eddie House\nSF: Paul Pierce / Marquis Daniels\nPF: Kevin Garnett / Glen Davis\nC: Kendrick Perkins / Rasheed Wallace\n*kokoonpanoon merkattu pelaajat joiden voi olettaa saavan kohtuulliset peliminuutit joukkueen ollessa terveenä.\nBoston Celticsin kesä on ollut varsin onnistunut siirtomarkkinoilla. Joukkue hankki kaksi hyvin puolustavaa kokenutta pelaajaa Rasheed Wallacen ja Marquis Danielsin. Wallacen hankinta oli merkittävä, sillä loppukauden loukkaantuneena ollut Kevin Garnett toipuu edelleen polvivammastaan eikä vielä ole tehnyt täysiä harjoitussessioita vaan polven kanssa ollaan edetty varovaisesti ja sama jatkunee kauden ensimmäisissä otteluissa, mikä tietää Wallacelle hyvin peliaikaa. Garnettin toipuessa täyteen pelikuntoon Wallacelle riittää tällöinkin hyvin peliminuutteja, sentterinä Perkinsin ollessa vaihdossa ja tämän lisäksi tulee varmasti myös hetkiä jolloin Garnett ja Wallace nähdään yhtä aikaa kentällä sillä Wallacen monipuolisuus ja kyky upottaa kolmen pisteen heittoja tekee hänestä vaikeasti puolustettavan monelle perinteiselle sentterille.\nMarquis Daniels pelasi Indianassa hyvän kauden ja on hyvä vahvistus vaihtopenkille. Daniels osaa puolustaa ja ajaa korille, mutta Point Guardiksi hänen pallonkäsittelytaitonsa on liian heikkoa. Celtics luultavasti tulee täydentämään vielä rosteriaan 3. Point Guardilla sillä näillä näkymin Stephen Marbury vetäytyy eläkkeelle ja joukkueella ei ole Rajon Rondon takana kuin Eddie House ja hänen vahvuutensa on lähinnä heittopeli ja pisteiden teko, kun tähtipelaajat lepäävät eikä niinkään pelinrakentaminen.\nBoston Celtics on materiaaliltaan liigan parhaita joukkueita ja terveenä ollessaan puolustuspelissä liigan paras joukkue. Jos Kevin Garnett palaa polvivamman jälkeen samalle tasolle millä hän mestaruusvuonna pelasi niin voi Celticsin nostaa Itäisen Konferenssin parhaaksi joukkueeksi jälleen, sillä vielä ei ole näkynyt merkkejä, että ikä olisi myöskään alkanut painaa joukkueen kahta muuta tähtipelaajaa Ray Allenia ja Paul Pierceä ja nuori Point Guard Rajon Rondo näytti kehittyvän hyvin viime kauden aikana ja esitti todella upeita otteita pudotuspeleissä.\nBoston Celticsin pelin tärkein osa-alue huippuluokan puolustuspeli. Hyökkäyspäässä suurimman vastuun kantaa Paul Pierce joka on todella taitava 1 vs 1 pelissä ja monesti ratkaisuhetkillä pallo annetaan hänen käsiinsä ja hän joko ottaa ratkaisuyrityksen tai vaihtoehtoisesti löytää vapaan miehen, joka monesti on Ray Allen. Celtics käyttää myös kohtuullisen usein edukseen nopeita hyökkäyksiä ja varsinkin Rajon Rondo yrittää monesti hakea nopeaa ratkaisua puolustuslevypallon jäljiltä.\nAtlantic Divisioona sijoitus: 1, Itäinen Konferenssi sijoitus: 1.\nViimeksi muokannut S.Sukkela päivämäärä 24.09.2009, 01:43, muokattu yhteensä 1 kerran\nLähetetty: 24.09.2009, 01:42\nCleveland Cavaliers oli koko runkosarjan paras joukkue 66 voitollaan ja oli kotiareenallaan lähes voittamaton voitettuaan 41 kotiottelusta 39. Pudotuspelien kahdella ensimmäisellä kierroksella joukkue kuritti Detroit Pistonsia ja Atlanta Hawksia luvuin 4-0. Itäisen Konferenssin finaalissa Orlando Magicia vastaan joukkueen rivimiehien pelitaso laski merkittävästi ja ainoastaan Lebron James pelasi omalla tasollaan. Cavaliers ei löytänyt keinoja Magicin pysäyttämiseen ja näin Orlando Magic eteni NBA finaaliin Los Angeles Lakersia vastaan.\nShaquille O'Neal (Trade <-Phoenix Suns)\nAnthony Parker (FA <-Toronto Raptors)\nJamario Moon (FA <-Miami Heat)\nLeon Powe (FA <-Boston Celtics)\nBen Wallace (Trade-> Phoenix Suns)\nSasha Pavlovic (Trade-> Phoenix Suns)\nJoe Smith (FA-> Atlanta Hawks)\nODOTETTU KOKOONPANO 2009-10\nPG: Maurice Williams / Daniel Gibson\nSG: Delonte West / Anthony Parker\nSF: LeBron James / Jamario Moon\nPF: Anderson Varejao / J.J. Hickson\nValmentaja: Mike Brown\nCleveland Cavaliers yrittää kaikin voimin rakentaa mestarijoukkuetta ja pitää supertähtensä LeBron Jamesin tyytyväisenä. Ensi kesä tulee olemaan siirtomarkkinoilla merkittävin vuosiin, kun monen huippupelaajan sopimus päättyy ja tähän ryhmään kuuluvat mm. Dwayne Wade ja LeBron James. Monet huhut ovat yhdistäneet jo Jamesia New York Knicksiin, kun spekuloidaan sillä että haluaisiko James pelaamaan New Yorkkiin jossa hänen mediahuomionsa ja tulonsa maksimoituisivat vai haluaako hän tehdä uuden sopimuksen joukkueen kanssa jossa hän on koko tähänastisensa NBA uran pelannut. Cleveland Cavaliers haluaa näyttää Jamesille, että he voivat tarjota hänelle mestaruustason joukkueen ja tästä osoituksena tästä joukkue hankki kesällä sentteriksi legendaarisen Shaquille O’Nealin.\nShaqin hankinta on selvä vahvistus, sillä terveenä olleena hän kuuluu edelleen liigan kärkipään senttereihin ja puolustuksen keskittyessä Jamesiin niin Shaqille varmasti avautuu korinalle useasti hyviä tekopaikkoja. Suurin kysymysmerkki Shaqin kohdalla on terveys, sillä viime kausina mies on joutunut olemaan paljon otteluita sivussa, ja vaikka viime kausi sujui hyvin tältäkin osilta, niin ei se ole mikään tae tulevasta, kun ikääkin on jo 37 vuotta ja kroppa kovilla lähes 150 kg painon kanssa.\nDelonte Westin pelaaminen runkosarjan ensimmäisissä otteluissa on vielä epäselvää, kun poliisi oli pysäyttänyt moottoripyörällä liikkeellä olleen Westin ja häneltä oli löytynyt vyötäröltä 9mm Beretta, .357 Magnum teipattuna jalkaan sekä selässä roikkuneesta kitarakotelosta haulikko. Varmasti tiedossa on jonkun mittaista pelikieltoa seuran puolesta ja eri kysymys on, että mitä laillisia seuraamuksia tapahtumalla mahdollisesti on.\nCleveland Cavaliers vahvistui kesällä, mutta samoin myös sen pahimmat vastustajat Boston Celtics ja Orlando Magic. Shaquille O’Nealinin pysyessä terveenä ja jos yhteispeli LeBron Jamesin kanssa alkaa toimimaan niin Cavaliers kamppailee ehdottomasti Itäisen Konferenssin voitosta.\nCleveland Cavaliers kuuluu liigan parhaiten puolustaviin joukkueisiin, joka on myös valmentaja Brownin vahva osa-alue. Hyökkäyspäässä Brown antaa Jamesille vastuun ja pallo lähes aina kulkeekin hänen kauttansa. Cavaliersilla on useita hyviä kolmen pisteen heittäjiä joille haetaan vapaita paikkoja, kun puolustus joutuu väkisinkin keskittymään Jamesin puolustamiseen. James myös mielellään juoksee nopeita vastahyökkäyksiä sillä näissä hänet on mahdotonta pysäyttää ilman rikettä ja tällöinkin usein James veivaa pallon koriin voimansa ja kontrollinsa ansiosta ja saa päälle vielä vapaaheiton.\nCentral Divisioona sijoitus: 1, Itäinen Konferenssi sijoitus: 2.\nEDIT: Delonte West on jättäny väliin joukkuetreenejä ja on puhuttu, että hänen sairastamansa kaksisuuntainen mielialahäiriö on ollut syynä tähän. Onkin hyvin mahdollista, että kun kausi käynnistyy niin Anthony Parker on ottanut Westin avausviisikon paikan.\nViimeksi muokannut S.Sukkela päivämäärä 05.10.2009, 22:31, muokattu yhteensä 1 kerran\nLähetetty: 24.09.2009, 09:29\nVoisit myös kertoa meille maallikoille mitä noi lyhenteet PG, SG jne. ovat lontooksi ja mitä ne käytännössä tarkoittavat suomeksi. Joitain pelipaikkoja, otaksun.\nLähetetty: 24.09.2009, 14:30\nPG = Point Guard, takakenttämies jonka pääasiallinen tehtävä on pelinrakentaminen ja hyvien tekopaikkojen järjestäminen muille pelaajille, kuljettaa myös useimmiten pallon omalta puolustusalueelta hyökkäyspäähän. Tunnettuja point guardeja mm. Magic Johnson, John Stockton, Jason Kidd, Steve Nash, Chris Paul.\nSG = Shooting Guard, takakenttämies jotka useimmiten ovat erinomaisia korintekijöitä, korilleajajia ja heittäjiä, heillä myös useasti on hyvä pallonkäsittelytaito joten monet voivat välillä tuurata myös joukkueen point guardia tarvittaessa. Shooting Guardin pääasiallinen tehtävä on kuitenkin pisteiden teko. Tunnettuja shooting guardeja mm. Michael Jordan, Kobe Bryant, Ray Allen, Reggie Miller, Allen Iverson, Dwane Wade.\nSF = Small Forward, laitamies joka liikkuu yleensä taka- ja etukentän takaosissa. Useimmiten pitkiä ja ulottuvia pelaajia jotka kuitenkin harvemmin ovat yhtä jykeviä kuin power forwardit. Small Forwardien tehtäväalue on monipuolisin he tekevät pisteitä, keräävät levypalloja ja pallonkäsittely on usein kohtalaisella tai hyvällä tasolla. Monet small forwardit ovat erinomaisia kolmen pisteen heittäjiä ja useasti myös joukkueen paras puolustaja tulee small forward pelipaikalta. Tunnettuja small forwardeja mm. Larry Bird, Scottie Pippen, Dominique Wilkins, LeBron James, Carmelo Anthony.\nPF = Power Forward, etukenttämies jolta vaaditaan pituutta ja voimaa taistella korin alla, mutta monet power forwardit ovat myös hyviä heittäjiä kauempaakin korista ja muutamat jopa erinomaisia kolmen pisteen heittäjiä. Perinteinen power forward pelaa kuitenkin lähellä koria, jossa hakevat hyviä tekopaikkoja lyhyemmillä heitoilla, hook-heitoilla ja donkeilla. Power Forwardien muut tärkeät tehtävät on levypallot, puolustuspeli korin lähellä ja blokit. Tunnettuja power forwardeja mm. Kevin Garnett, Charles Barkley, Karl Malone, Dirk Nowitski, Pau Gasol.\nC = Center, etukenttämies jotka yleensä ovat pisimpiä pelaajia kentällä. Suurin osa senttereistä tekevät pisteensä läheltä koria eikä heidän heittopelinsä kauempaa ole yleensä hyvää ja tästä syystä myös monella sentterillä on vaikeuksia vapaaheittoviivalta. Hyökkäyspäässä taitava sentteri on iso vahvistus sillä heidän tehokkuus tekopaikkaa kohti on korkea. Tämän hetken NBA:ssa voisi melkeen sanoa, että sentteripaikan pelaajien yleistaso on heikohko ja useat ovat lähinnä keskittyneet enemmän puolustuspeliin ja ovat heikkoja hyökkäyspäässä. Levypallot ja blokit kuuluvat myös hyvin tärkeänä osana sentterien tehtävään. Tunnettuja senttereitä mm. Wilt Chamberlain, Shaquille O'Neal, Ben Wallace, Yao Ming, Dwight Howard.\nLähetetty: 05.10.2009, 22:25\nLos Angeles Lakers oli runkosarjassa 65 voitollaan toiseksi paras joukkue. Pudotuspeleissä ensimmäisellä kierroksella Utah Jazz kaatui helposti voitoin 4-1. Toisella kierroksella Lakers oli yllättävissä vaikeuksissa pahoista loukkaantumisista kärsinyttä Houston Rocketsia vastaan, mutta lopulta selvisi jatkoon seitsemässä ottelussa. Konferenssifinaalissa Denver Nuggets kaatui 4-2 ja mestaruuden Lakers otti helposti luvuin 4-1 finaalissa Orlando Magicia vastaan ja näin joukkueen supertähti ja finaalien tärkein pelaaja Kobe Bryant saavutti ensimmäisen mestaruutensa ilman Shaquille O'Nealia.\nRon Artest (FA <-Houston Rockets)\nTrevor Ariza (FA-> Houston Rockets)\nSun Yue (FA-> New York Knicks)\nPG: Derek Fisher / Jordan Farmar / Shannon Brown\nSF: Ron Artest / Luke Walton\nPF: Pau Gasol / Lamar Odom\nC: Andrew Bynum / Pau Gasol\nHallitseva mestari vahvistui entisestään ainakin paperilla hankittuaan liigan parhaimpiin puolustajiin kuuluvan Ron Artestin, joka korvaa Houstoniin siirtyneen Trevor Arizan. Artest on varmasti Arizaa parempi pelaaja, mutta eriasia on miten sopii Lakersin jo ennestään nimimiehiä täynnä olevaan miehistöön. Artest on tottunut olemaan hyökkäyspäässä joukkueen kantavia voimia, mutta nyt Lakersissa häneltä pikemminkin toivotaan hyvää puolustuspeliä ja hyökkäyspäässä täydentämään Pau Gasolia ja Kobe Bryantia. Nähtäväksi jää miten Artest sopeutuu rooliinsa, jättää pois heikolla prosentilla uppoavat heitot ja tärkeintä jättää sekoilut niin kentällä kuin kentän ulkopuolella väliin.\nLos Angeles Lakers on materiaaliltaan selvästi liigan paras joukkue. Joukkueella on huima avausviisikko, liigan top3 pelaaja Bryant sekä penkillä vielä vaihtomies Lamar Odom jonka suurin osa joukkueista ottaisi mielellään avausviisikkoonsa ja kaikkea tätä johtaa valmentajalegenda Phil Jackson. Etukäteen näyttäisi siltä, että mestaruuden uusiminen olisi hyvin lähellä, niin aina tulee muistaa, että ei tarvita kuin Kobe Bryantin paha loukkaantuminen ja mestaruudelle saa heittää hyvästit.\nHyökkäyspäässä Lakers tulee jälleen olemaan parhaimpia joukkueita. Phil Jacksonin käyttämä pelitapa yhdistettynä kovaan yksilötaitoon sekä hyvään syöttöpeliin avaavat paljon hyviä heittopaikkoja ja jos vapaata paikkaa ei meinaa löytyä niin pallo annetaan Bryantin käsiin joka pystyy aivan uskomattomiin yksilösuorituksiin. Puolustuspäässä Lakersilla on puolustustaidoltaan hyviä pelaajia, mutta joukkueen hyökkäyspelin ollessa aivan huipputasoa niin puolustuspäässä voi ajoittain näkyä hieman löysäilyä.\nPacific Divisioona sijoitus: 1, Läntinen Konferenssi sijoitus: 1.\nLähetetty: 08.10.2009, 01:13\nPortland Blazers voitti kaudella 2008-09 runkosarjassa 54 ottelua ja sijoittui Northwest divisioonassa toiseksi. Pudotuspelien ensimmäisellä kierroksella vastaan asettui Houston Rockets joka pudottikin nuoren Blazers joukkueen jatkosta voitoin 4-2.\nAndre Miller (FA <-Philadelphia 76ers)\nJuwan Howard (FA <-Charlotte Bobcats)\nIme Udoka (FA <-San Antonio Spurs)\nChanning Frye (FA-> Phoenix Suns)\nPG: Andre Miller / Steve Blake\nSF: Nicolas Batum / Martell Webster / Travis Outlaw\nPF: LaMarcus Aldridge / Travis Outlaw\nC: Greg Oden / Joel Przybilla\nPortland Blazersin nuori joukkue on parantanut suorituksiaan vuosi vuodelta ja kuului viime kaudella jo liigan parhaimmistoon taisteltuaan viimeisiin runkosarjapeleihin asti Läntisen konferenssin kakkossijasta. Kesällä joukkue hankki näiden lahjakkaiden nuorten pelaajien rinnalle kokeneen point guard Andre Millerin. Miller on monipuolinen pelaaja, joka tuo Blazersiin kokemusta, johtajuutta ja lisää ulottuvuuksia hyökkäyspeliin. Blazers on kuulunut pelitemmoltaan liigan hidastempoisimpiin joukkueisiin ja nopeat hyökkäykset eivät ole kuuluneet juurikaan joukkueen hyökkäysrepertuaariin, mutta nyt Millerin johdolla tilanteeseen on tiedossa muutosta, sillä nopeat hyökkäykset ovat yksi Millerin vahvuuksista ja kun joukkuesta löytyy Fernandezin ja Outlawin kaltaisia atleettisia viimeistelijöitä niin olisi tyhmyyttä jättää vastaiskut hyödyntämättä.\nMillerin tulon lisäksi joukkueen tasoa voisi odottaa nostavan sen, että vuoden 2008 NBA:n ykkösvaraus Greg Oden on saanut olla terveenä ja lisäksi, että hän on huippuluokan puolustuspelaaja, niin näyttäisi myös että hänen hyökkäyspelinsä on kehittynyt merkittävästi kesän aikana. Lisäksi Oden hyötyy merkittävästi Andre Millerin syöttötaidoista ja Odenille varmasti pelataan palloa hyökkäyksissä, eikä hänen tehtävänsä hyökkäyspäässä ole ainoastaan tehdä pisteitä hyökkäyspään levypalloista. Greg Oden on loukkaantumisten vuoksi hieman unohdettu pelaaja, mutta jos hän pysyisi terveenä, niin hänestä voidaan edelleen odottaa liigan kärkikastin sentteriä.\nPortland Blazersilla on todella laaja materiaali ja kahden edellä käsitellyn pelaajan lisäksi joukkueen tähti Brandon Roy on liigan top15 pelaaja, power forward pelipaikan LaMarcus Aldridge on mainio hyökkäyspään pelaaja ja tärkein vaihtomies Rudy Fernandez kuuluu parhaimpiin Eurooppalaisiin pelaajiin, eikä olisi mikään suuri ihme, jos hän olisi tulevalla kaudella liigan kolmen parhaan vaihtomiehen joukossa. Monen mielestä kovan pelaajamateriaalin omaava San Antonio Spurs on Lännessä Los Angeles Lakersin pahin uhka, mutta itse nostaisin Blazersin Spursin edelle, pelaajien terveystilanteen, potentiaalin ja sen vuoksi, että Blazersin isokokoinen etukenttä antaa koossa vähemmän tasoitusta Lakersin etukentälle.\nTemmoltaan joukkueen peli tulee edelleen olemaan keskimääräistä hitaampaa vaikka Andre Millerin tulo joukkueeseen tätä hieman nostaakin. Hyökkäyspeli tullee olemaan edelleenkin hyvin tehokasta ja hyökkäyslevypallot on joukkueen yksi vahvuuksista. Hyökkäysajan käydessä vähiin pallo useimmiten toimitetaan Brandon Royn käsiin, joka on yksi liigan parhaista ratkaisijoista tiukoissa paikoissa. Puolustuspäässä Blazers tulee parantamaan viime kaudesta, jos Oden pysyy terveenä niin hänen lasnäolonsa pakottaa korinalla vastustajat vaikeampiin ratkaisuihin.\nNorthwest Divisioona sijoitus: 1, Läntinen Konferenssi sijoitus: 2.\nLähetetty: 13.10.2009, 01:43\nSan Antonio Spurs voitti kaudella 2008-09 runkosarjassa 54 ottelua ja voitti Southwest divisioonan. Pudotuspelien ensimmäisellä kierroksella Spurs hävisi Dallas Mavericksille luvuin 4-1 joka oli menestykseen tottuneelle joukkueelle suuri pettymys. Loukkaantumiset vaivasivat Spursia koko kauden, Manu Ginobili ei toipunut täyteen pelikuntoon nilkkaleikkauksen jäljiltä, joka suoritettiin Pekingin Olympialaisten jälkeen, kun jo kaudella 2007-08 vaivannut nilkkavamma uusiutui. Joukkueen tärkein pelaaja Tim Duncan ei jättäny kaudella montaa ottelua väliin, mutta polvivamma vaivasi häntä selvästi ja vaikutti liikkuvuuteen.\nRichard Jefferson (Trade <-Milwaukee Bucks)\nAntonio McDyess (FA <-Detroit Pistons)\nTheo Ratliff (FA <-Philadelphia 76ers)\nKeith Bogans (FA <-Milwaukee Bucks)\nDeJuan Blair (Draft nro. 35)\nBruce Bowen (Trade-> Milwaukee Bucks (retired))\nKurt Thomas (Trade-> Milwaukee Bucks)\nFabricio Oberto (FA-> Washington Wizards)\nDrew Gooden (FA-> Dallas Mavericks)\nIme Udoka (FA-> Portland Blazers)\nODOTETTU KOKOONPANO* 2009-10:\nPG: Tony Parker / George Hill\nSG: Roger Mason / Manu Ginobili\nSF: Richard Jefferson / Michael Finley\nPF: Tim Duncan / Dejuan Blair\nC: Antonio McDyess / Theo Ratliff\nMoni joukkue on karsinut menojaan taloustilanteen vuoksi ja koittanut pienentään myös pelaajapalkkoihin meneviä kuluja. San Antonio Spurs ei kuulu tähän joukkoon vaan päinvastoin hankki treidin kautta Milwaukee Bucksista hyvän, mutta myöskin kovapalkkaisen Richard Jeffersonin ja nyt Spursin useamman kerran menestykseen vienyt kolmikko Tim Duncan, Tony Parker ja Manu Ginobili on saanut rinnalleen pelaajan joka pystyy kantamaan vastuuta niin hyökkäys kuin puolustuspäässä. Yhteensä nämä neljä pelaajaa tienaavat ensi kaudella lähes 60 miljoonaa dollaria.\nEtukentän menetyksiä Spurs paikkasi hankkimalla luotettavan veteraanipelaaja Antonio McDyessin joka on hyvä levypalloissa, puolustuspelissä ja omaa hyvän hyppyheiton ja mikä tärkeintä tekee parhaansa illasta toiseen ja on erinomainen joukkuepelaaja. Kesän varaustilaisuudessa joukkue valitsi numerolla 34. DeJuan Blairin, joka saattaa preseason otteluiden perusteella osoittautua pelaajaksi, joka olisi pitäny varata paljon aikaisemmassa vaiheessa. Ensimmäisessä harjoitusottelussa Blair teki 16 pistettä ja kahmi huimat 19 levypalloa 22minuutissa. Tälläisiä lukuja on tietenkin turha odottaa, kun kausi alkaa, mutta saattaa olla, että Spurs on saanut toisen kierroksen varauksella nuoren pelaajan joka on heti valmis nousemaan huippujoukkueessa tärkeäksi vaihtomieheksi.\nSan Antonio Spursilla on koossa todella nimekäs ja kokenut joukkue, joka terveenä pysyessään pudotuspelien aikaan voisi hyvinkin olla vaikea voitettava jopa Los Angeles Lakersille. Joukkueen terveystilanteeseen kuitenkin liittyy suuria kysymysmerkkejä, miten Tim Duncanin polvet kestävät ja missä kunnossa Manu Ginobili on loukkaantumisten riivaaminen kausien jäljiltä ja pysyykö hänen paikat ehjinä. San Antonion Spursin johto kuten myös Tim Duncan tietää, että montaa vuotta ei hänellä ole jäljellä ja näin ollen kaikki mahdollinen on tehtävä menestyksen eteen ennen kuin mestaruusikkuna sulkeutuu ja nyt mainioiden pelaajahankintojen jälkeen tähän on kaikki mahdollisuudet varsinkin, kun joukkueen peräsimessä on liigan ehkäpä paras valmentaja Gregg Popovich.\nSan Antonio Spurs on parhaiten tunnettu erinomaisesta ja kurinalaisesta puolustuspelistä, mutta tällä kaudella myös hyökkäysmateriaali on mainiota eikä se ole ainoastaan tähtikolmikon varassa vaan Jefferson ja McDyess tuovat vaihtoehtoja hyökkäyspeliin. Puolustuspeli tulee Duncanin johdolla olemaan vahvaa ja hyökkäyspäässä Duncanin kautta pelataan runsaasti hyökkäyksiä, mutta tämä kauden pelaajamateriaali mahdollistaa myös nopeat hyökkäykset.\nSouthwest Divisioona sijoitus: 1, Läntinen Konferenssi sijoitus: 3.\nLähetetty: 14.10.2009, 02:32\nKausi 2008-09 oli Denver Nuggetsille menestys, joukkue voitti runkosarjassa 54 ottelua ja tämä riitti Northwest divisioonan voittoon. Pudotuspeleissä joukkue eteni aina Läntisen konferenssin finaaliin asti kaadettuaan helposti New Orleans Hornetsin sekä Dallas Mavericksin luvuin 4-1. Konferenssifinaalissa tuleva mestari Los Angeles Lakers oli kuitenkin parempi voitoin 4-2. Viime kausi oli käännekohta Nuggetsille, kun se treidasi alkukaudesta Allen Iversonin Detroit Pistonsiin ja saaden vaihdossa itselleen Chauncey Billupsin, joka oli joukkueen kaipaama johtohahmo. Billupsin tulon myötä Nuggetsin puolustuspeli parani merkittävästi ja hyökkäyspelistä tuli tehokasta ja näyttävää, eikä se ollut enään aikaisemmilta kausilta tuttua päätöntä heittopeliä ilman kunnon pelikuvioita.\nArron Affalo (Trade <-Detroit Pistons)\nMalik Allen (Trade <-Milwaukee Bucks)\nDahntay Jones (FA-> Indiana Pacers)\nLinas Kleiza (FA-> Olympiacos, Kreikka)\nPG: Chauncey Billups / Anthony Carter\nSG: J.R.Smith / Arron Affalo\nPF: Kenyon Martin / Malik Allen\nC: Nene / Chris Andersen\nValmentaja: George Karl\nDenver Nuggetsin kokoonpano ei suuresti ole muuttunut viime kaudesta, puolustusspesialisti Jones lähti Indiana Pacersiin ja Kleiza teki rahakkaan sopimuksen Eurooppaan. Tilalle Nuggets hankki hyvän puolustajan Affalon sekä kokeneen veteraanin Malik Allenin. Kleiza on kyseisestä nelikosta paras pelaaja, mutta hänen roolinsa ei ole niin suuri ettei uusilla hankinnoilla pystyttäisi hänet korvaamaan kohtuullisen hyvin.\nJoukkueen tähteä Carmelo Anthonya kiusasi viime kaudella sitkeä olkapäävamma, joka hankaloitti hänen heittopeliään. Nyt kaiken pitäisi olla kunnossa ja Anthonya voi odotella liigan pistetilaston 5 kärkeen. Muutenkaan hyökkäyspäässä tuskin tulee viimeistelijöistä pula, kun takakentältä löytyy ”Mr Big Shot” lempinimeä totteleva Billups ja hänen viereltään huippulahjakas, mutta asenneongelmaisena tunnettu J.R.Smith joka viime kaudella kuitenkin näytti hieman merkkejä jo siitä, että myös järki pysyisi useammin mukana. Tosin joukkueen seitsemän ensimmäistä ottelua Smith joutuu seuraamaan kuntopyörän päältä, sillä hän kärsii NBA:n langettamaa rangaistusta virheistään auton ratissa, joka vuonna 2007 johti hänen kyydissään olevan ystävänsä surmaan. Smith istui kesällä 2009 24 päivää vankilassa liikennerikkomuksesta, joka johti tähän kyseiseen surulliseen tapaukseen.\nDenver Nuggetsin voi odottaa taistelevan alkavalla kaudella edellisen kauden tapaan Läntisen konferenssin kärkipaikoista, mutta viime kautisesta huippukaudesta ei hirveästi jäänyt parantamisen varaa ja, kun mm. San Antonio, Portland ja Dallas vahvistuivat entisestään niin tulee taistelu kotiedusta pudotuspeleihin olemaan kova.\nDenverin pelityyli tulee perustumaan viime kauden tapaan aktiiviseen hyökkäyspeliin, jossa pakotetaan vastustaja rikkomaan usein. Denverin hyvin liikkuvat korinalusmiehet saavat paljon helppoja paikkoja korin alle, kun vastustaja joutuu keskittymään Anthonyn, Billupsin ja Smithin puolustamiseen. Denver Nuggets käyttää hyväkseen suuret määrät nopeita vastahyökkäyksiä, kun lähes jokainen joukkueen avainpelaajista on hyvin liikkuva sekä mainio viimeistelijä. Puolustuspäässä Denver ei lukeudu liigan aivan elittiin, mutta hyökkäyspäästä tuttu aktiivisuus on vahvuus myös puolustuspäässä.\nNorthwest Divisioona sijoitus: 2, Läntinen Konferenssi sijoitus: 4.\nLähetetty: 15.10.2009, 01:33\nRunkosarjassa Dallas Mavericks sijoittui Läntisessä konferenssissa sijalle 6. voitettuaan 50 ottelua. Pudotuspelejen ensimmäisellä kierroksella Dallas yllätti loukkaantumisista kärsineen San Antonio Spursin luvuin 4-1. Toisella kierroksella vastaan tullut Denver Nuggets oli parempi voitoin 4-2, eikä Dallas pystynyt vastaamaan puolustuspäässä kunnolla Denverin tehokkaalle hyökkäyspelille. Dallasin avainpelaajiin kuulunut Josh Howard kärsi loukkaantumisista kauden aikana ja pelasi vain 53 ottelussa.\nShawn Marion (Trade <-Toronto Raptors)\nKris Humphries (Trade <-Toronto Raptors)\nDrew Gooden (FA <-San Antonio Spurs)\nQuinton Ross (FA <- Memphis Grizzlies)\nTim Thomas (FA <-Chicago Bulls)\nBrandon Bass (FA-> Orlando Magic)\nAntoine Wright (Trade-> Toronto Raptors)\nJerry Stackhouse (Trade-> Memphis Grizzlies)\nRyan Hollins (FA-> Minnesota Timberwolves)\nPG: Jason Kidd / Jose Juan Barea\nSG: Josh Howard / Jason Terry\nSF: Shawn Marion / Quinton Ross\nPF: Dirk Nowitski / Tim Thomas\nC: Drew Gooden / Erick Dampier\nDallas Mavericks ei kuulu joukkueisiin jotka ovat heikon taloustilanteen vuoksi pyrkineet pienentämään menojaan vaan joukkueen omistaja miljardööri Mark Cuban syytää dollareita joukkueeseen minkä ehtii tavoitteenaan rakentaa joukkueesta jälleen mestariehdokas. Tänä kesänä joukkueen haaviin tarttui Shawn Marion, joka on hyvä pelaaja, mutta pitkäaikaisena Phoenix Sunsin vauhtijoukkueen avainpelaajana viime kausi meni hieman piloille, kun mies pelasi joukkueissa joiden pelityyli ei ollut sitä mihin hän oli tottunut. Tällä kaudella Marionilta voi odottaa hyvää kautta sillä Dallas varmasti hyödyntää hänen atleettisuuttaan pelaten runsaasti nopeita hyökkäyksiä. Tämän lisäksi Marion on hyvä levypalloissa ja mainio puolustaja.\nDallas Mavericks havitteli aktiivisesti kesällä Orlando Magicin kakkossentteri Marcin Gortatia ja teki rahakkaan sopimustarjouksen johon yleisesti Orlando Magicin ei uskottu vastaavan, sillä Orlandossa miehen peliminuutit jäävät alhaisiksi supertähti Dwight Howardin tuuraajana. Orlando Magic ei kuitenkaan säästellyt kuluissa vaan vastasi tuohon tarjoukseen ja näin ollen lahjakas puolalainen jäi Orlandoon. Tämän pettymyksen lisäksi Dallasin tuskaa lisäsi myös se, että erinomainen etukentän vaihtomies Brandon Bass siirtyi vapaana agenttina myös Orlando Magicin vahvuuteen. Näiden tapahtumien seurauksena Dallas joutui tyytymään hakkimaan Drew Goodenin, joka kylläkin on kelvollinen hyökkäyspään pelaaja, mutta hänen puolustuspelinsä on todellinen heikkous.\nDallas Mavericksilla on erinomainen materiaali sentteriä lukuunottamatta ja jotta joukkue pystyisi kovassa Läntisessä konferenssissa taistelemaan aivan kärkisijoista niin täytyy joukkueen senttereiden venyä parhaimpaansa. Mikäli Dallas olisi onnistunut saamaan riveihinsä Gortatin niin olisi joukkue ollut vahva ehdokas saamaan kotiedun pudotuspelien ensimmäiselle kierrokselle. Nykyiselläkin joukkueella tuo tavoite ei ole mahdotonta saavuttaa varsinkin jos joukkue pelaa hyvää puolustuspeliä, sillä hyökkäyspäähän menestys ei tule varmasti tällä materiaalilla kaatumaan.\nDallas Mavericks yritti jo viime kauden alussa nopeuttaa pelitempoaan, mutta taktiikka ei toiminu odotetulla tavalla ja joukkue palasikin nopeasti rauhallisempaan tyyliin. Josh Howardin pysyessä terveenä ja uusien pelaajien Marionin ja Goodenin atleettisuuden myötä Dallasilla on paremmat mahdollisuudet toteuttaa Kiddin johdolla tuota nopeampaan pelityyliä. Nowitski on edelleen huippuluokan power forward hyökkäyspäässä ja todella vaikeasti puolustettava pelaaja, joten hitaammissa hyökkäyksissä kuviot pelataan pitkälti Nowitskin kautta.\nSouthwest Divisioona sijoitus: 2, Läntinen Konferenssi sijoitus: 5.\nLähetetty: 17.10.2009, 18:05\nViime kausi oli Orlando Magicille menestys vaikka NBA finaaleissa tulikin tappio Los Angeles Lakersia vastaan. Matkalla Itäisen konferenssin voittoon joukkue kaatoi toisella kierroksella hallitsevan mestari Boston Celticsin ja konferenssifinaalissa yllätti Cleveland Cavaliersin luvuin 4-2. Runkosarjassa Magic voitti hienot 59 ottelua jolla joukkue voitti Southeast divisioonan. Orlandon avauviisikon point guard Jameer Nelson pelasi loukkaantumisen vuoksi runkosarjassa ainoastaan 42 ottelua ja palasi peleihin vasta finaaleissa Lakersia vastaan, jonka voi jälkikäteen sanoa olleen virhe, sillä pelituntuman puute näkyi selvästi miehen otteissa ja samalla sekoitti Nelsonia tuuranneen Rafer Alstonin pelituntumaa. Orlandon etukentän tähtipelaaja Dwight Howard voitti kauden 2008-09 parhaan puolustajan palkinnon (DPOY).\nVince Carter (Trade <-New Jersey Nets)\nRyan Anderson (Trade <-New Jersey Nets)\nBrandon Bass (FA <-Dallas Mavericks)\nMatt Barnes (FA <- Phoenix Suns)\nJason Williams (FA <-Retirement)\nHedo Turkoglu (FA-> Toronto Raptors)\nRafer Alston (Trade-> New Jersey Nets)\nCourtney Lee (Trade-> New Jersey Nets)\nTony Battie (Trade-> New Jersey Nets)\nPG: Jameer Nelson / Jason Williams\nSG: Vince Carter / Mickael Pietrus / J.J.Redick\nSF: Rashard Lewis / Matt Barnes\nPF: Brandon Bass / Ryan Anderson\nC: Dwight Howard / Marcin Gortat\nYksi kesän kohutuimmista siirroista oli Vince Carterin treidi New Jersy Netsistä, jolla paikattiin Hedo Turkoglun siirtymistä Toronto Raptorsiin. Tämän jälkeen on paljon keskusteltu, että kumpi pelaajista on parempi. Oma mielipiteeni asiaan on, että Vince Carter vaikka ei enään aivan parhaimmillaan ole on kaksikosta parempi pelaaja. Miesten vertailuun löytyy hyvin perusteita, sillä heistä löytyy paljon samaa, molemmat ovat hyviä pallonkäsittelijöitä, pisteiden tekijöitä ja molemmat ovat tunnettuja siitä, että heidän varaansa kannattaa laskea ottelun loppuhetkillä, kun pisteitä tarvitaan. Turkoglu on hyvä pelaaja ja varmasti Raptorsille vahvistus, mutta Carteriin verrattuna pitäisin kokoeroa ainoana etuna mitä Turkoglulla tässä vertailussa on. Vince Carter vaihtokaupassa Orlando menetti hyvin puolustavan lupauksen Courtney Leen, mutta Carterin lisäksi vahvistui Dallasista tulleella vahvalla etukenttämiehellä Brandon Bassilla, hyvällä kolmen pisteen heittäjä Ryan Andersonilla, monipuolisella taistelija Matt Barnesilla ja eläkepäiviltä kentille palaavalla syöttötaituri Jason Williamsilla.\nOrlando Magicin kokoonpano, jossa Rashard Lewis pelaa power forwardina oli jo viime kaudella monelle joukkueella hyvin vaikea puolustettava. Rashard Lewisin luonnollinen pelipaikka on small forward ja monelle perinteiselle power forwardille hänen nopeutensa ja huippuluokan kaukoheittotaito tekee hankalan puolustettavan. Tähän kun lisätään se, että Orlandon sentterinä pelaa superatleettinen NBA:n levypallokuningas Dwight Howard niin vastustajien hieman hitaammat ja vähemmän atleettiset isot miehet olivat pulassa. Tämä kokoonpanorakenne oli yksi isoimmista tekijöistä, jonka ansiosta Orlando pystyi viime kaudella yllättämään Cleveland Cavaliersin konferenssifinaalissa.\nTämän kauden alkaessa Rashard Lewis tulee olemaan sivussa 10 ensimmäisestä ottelussa jäätyään kiinni kielletyistä aineista. Alkukaudesta näin ollen joukkueen aloitusviisikko on perinteisempi, jossa power forwardina on Brandon Bass / Ryan Anderson ja small forward paikalla Matt Barnes / Mickael Pietrus. Rashard Lewisin palatessa kentille on mielenkiintoista nähdä, että minkä pelipaikan hän ottaa, mutta vaikka Lewis pelaisikin small forwardina niin varmasti tiukkojen otteluiden loppuhetkillä Van Gundy tulee peluuttamaan miestä power forwardina viime kauden tapaan.\nOrlando Magicin pelaajamateriaali on todella kovaa luokkaa, avausviisikossa on 4 mahdollista All-Stars tason pelaajaa ja vaihtomiehistö on ehkä koko NBA:n paras. Itäisessä konferenssissa on kolme joukkuetta Boston Celtics, Cleveland Cavaliers ja Orlando Magic ylitse muiden ja näiden joukkueiden rankkaaminen on hyvin vaikeaa ja eikä olisi yllätys vaikka Orlando Magic uusisi Konferenssin mestaruutensa.\nDwight Howard korin alla ja hänen ympärillään erinomaisia kolmen pisteen heittäjiä. Howardia on vaikea puolustaa 1 vs. 1 ja jos häntä puolustetaan 2 miehen voimin niin kaaren takaa löytyy vapaana kolmen pisteen heittäjä. Brandon Bassin tulo tuo lisää vaihtoehtoja hyökkäyspeliin ja korin läheisyyteen toisen vahvan vääntäjän Howardin lisäksi. Puolustuspäässä Howardin läsnäolo korin läheisyydessä on melkoinen pelote joka tekee korille ajoista vaikeaa, kun aina on pelkona että Howard blokkaa yrityksen.\nSoutheast Divisioona sijoitus: 1, Itäisen Konferenssi sijoitus: 3.\nLähetetty: 17.10.2009, 22:00\nWashington Wizards oli yksi viime kauden suurimmista pettymyksistä. Joukkue oli Itäisen konferenssin hännänhuippu surkealla 19 voiton saldollaan. Washingtonin tähtipelaaja Gilbert Arenas jälleen paranteli lähes koko kauden polveaan ja pelasi ainoastaan kaksi ottelua ja nyt Arenaksen tilille on kahdelta edelliskaudelta kertynyt vaivaiset 19 ottelua.\nRandy Foye (Trade <-Minnesota Timberwolves)\nMike Miller (Trade <-Minnesota Timberwolves)\nFabricio Oberto (FA <-San Antonio Spurs)\nEtan Thomas (Trade-> Minnesota Timberwolves)\nDarius Songaila (Trade-> Minnesota Timberwolves)\nOleksiy Pecherov (Trade-> Minnesota Timberwolves)\nPG: Gilbert Arenas / Randy Foye\nSG: Mike Miller / Nick Young\nSF: Caron Butler / Mike Miller\nPF: Antawn Jamison / Andray Blatche\nC: Brendan Haywood / JaVale McGee / Fabricio Oberto\nValmentaja: Flip Saunders\nWashington Wizards on penkin alle menneen viime kauden jälkeen pistänyt uusiksi valmennusrinkinsä. Päävalmentajaksi palkattiin entinen Detroit Pistonsin päävalmentaja Flip Saunders ja apuvalmentajaksi entinen huippupelaaja Sam Cassell, joka pelaajana tunnettiin erinomaisena johtohahmona ja saavutti urallansa kolme NBA:n mestaruutta, viimeisimmän Boston Celticsin riveissä kaudella 2007-08.\nWashington vaihtoi kesän varausoikeutensa (nro.5) Minnesota Timberwolvesiin ja sai itsellensä nuoren point guardin Randy Foyen ja kokeneen ja monipuolisen huippuheittäjä Mike Millerin. Kaksi edellistä kautta lähinnä katsojan roolissa viettänyt Gilbert Arenas on vihdoin terveenä ja harjoituspelien perusteella varsin hyvässä kunnossa. Washingtonilla on erittäin kova hyökkäysmateriaali ja hyvä vaihtomiehistö ja joukkueella on terveenä pysyessään mahdollisuus taistella Itäisen konferenssin 4.sijasta, mutta jotta Washington voisi haastaa kolmen kovan kärjen pitäisi hyökkäystaitojen lisäksi löytyä kovuutta myös puolustuspäässä ja sitä tuskin tullaan näkemään.\nEdellisessä harjoitusottelussa All-Stars pelaaja Antawn Jamison loukkasi olkapäänsä ja tulee olemaan sivussa ainakin loput harjoitusottelut ja myös kauden avaus on vaarassa. Washington Wizardsin peli tulee olemaan viihdyttävää hyökkäysvoittoista peliä ja myös joukkueen tähti Gilbert Arenas on jo persoonana mielenkiintoinen. Tälläistä kirjoitin Arenaksesta viime kauden ennakossa:\nGilbert Arenaksen ura ei ole ollut yhtä tähdenlentoa vaan yliopistoaikanaan häntä pidettiin hyvinkin keskinkertaisena pelaajana ja hänet varattiinkin NBA:n vasta toisella kierroksella varausnumerolla 31. kesällä 2001 Golden State Warriorsin toimesta ja häntä voidaankin pitää yhtenä kaikkien aikojen parhaista toisen kierroksen varauksista. NBA:n tulonsa jälkeen Arenas rupesi nopeasti näyttämään osaamistaan ja toisella kaudellaan hän voittikin eniten kehittyneen pelaajan (MIP) palkinnon ja vuosina 2005–07 Arenas valittiin tähdistöotteluun ja vuoden 2007 tähdistöotteluun hänet äänestettiin avausviisikkoon, jonka yleisöäänestyksessä hän päihitti niukasti jopa fanien kestosuosikin Vince Carterin. Kausilla 2005–06 ja 2006–07 Arenaksen pistekeskiarvot olivat hurjat 29.3 ja 28.4.\nGilbert Arenas on pelaajatyyppiä, joka jakaa ihmisten mielipiteet, toiset pitävät häntä viihdyttävänä huippupelaajana ja toiset itsekkäänä ja liian ison egon omaavana suunpieksijänä. Arenas ei ole kaikkein vaatimattomimpia pelaajia, josta kertovat mm. hänen lempinimensä ”Agent Zero”, joka tulee hänen erikoisesta pelinumerostaan 0, jonka käytön taustalta löytyy tarina, että lukio aikana hänelle sanottiin, että 0 tulee olemaan hänen peliminuuttinsa yliopistotasolle siirryttäessä. Nyt Arenas on osoittanut olevansa yksi maailman parhaista ja numero 0 on ivallinen muistutus menneestä. Toinen Arenaksen lanseeraama kutsumanimi on ”Hibachi” (eräänlainen japanilainen grilli), jota hän on ruvennut huudahtelee heittohetkellä. Kysyttäessä häneltä tuon huudon merkitystä Arenas kertoi, että hänen heittonsa on kuin todella kuumaksi tuleva hibachi-grilli, jonka vuoksi kyseinen kannustushuuto. Yksi Arenaksen positiivisista tempauksista oli hyväntekeväisyyslahjoitus hänen luvattuaan Washingtonin kaupungin paikallisille kouluille 100 dollaria jokaisesta kauden 2006–07 kotiotteluissa tekemästään pisteestään.\nGilbert Arenas on tottunut kantamaan suurta vastuuta joukkueensa pisteiden teosta, mutta nyt uuden valmentajan ja vahvistuksien myötä Arenaksen toivotaan ottamaan suurempaa vastuusta heittopaikkojen luomisesta seurakavereille. Washingtonin pelin tempo tulee olemaan keskitasoa nopeampaan sillä tekopaikkojen rakentaminen ei pitäisi olla vaikeaa taitaville hyökkääjille, mutta samalla jää nähtäväksi pystyvätkö pelaajat nostamaan puolustustasoaan vai heiluuko korisukka tiuhaan myös omassa päädyssä.\nSoutheast Divisioona sijoitus: 2, Itäinen Konferenssi sijoitus: 4.\nLähetetty: 18.10.2009, 00:01\nAtlanta Hawks on neljänä peräkkäisenä kautena parantanut saldoaan ja eteni jo 2008-09 kaudella pudotuspelien toiselle kierrokselle voitettuaan Miami Heatin ensimmäisellä kierroksella. Toisella kierroksella Atlanta oli kuitenkin täysin aseeton Cleveland Cavaliersia vastaan. Runkosarjassa Atlanta oli Itäisen konferenssin neljäs 47 voitollaan.\nJamal Crawford (Trade <-Golden State Warriors)\nJoe Smith (FA <-Cleveland Cavaliers)\nJason Collins (FA <-Minnesota Timberwolves)\nRonald Murray (FA-> Charlotte Bobcats)\nAcie Law (Trade-> Golden State Warriors)\nSpeedy Claxton (Trade-> Golden State Warriors)\nSolomon Jones (FA-> Indiana Pacers)\nPG: Mike Bibby / Jamal Crawford\nSG: Joe Johnson / Jamal Crawford\nSF: Marvin Williams / Maurice Evans\nPF: Josh Smith / Joe Smith\nC: Al Harford / Zaza Pachulia\nValmentaja: Mike Woodson\nAtlanta Hawksin johto on pitkäjänteisesti rakentanut joukkuetta vuosi vuodelta paremmaksi. Vielä kaudella 2004-05 joukkue voitti runkosarjassa surkeat 13 ottelua ja tästä vuosi vuodelta taso on noussut ja nykyään joukkue kuuluu Itäisen konferenssin kärkipäähän. Alkavalle kaudelle joukkue hankki Golden State Warriorsista Jamal Crawfordin, joka on aivan avausviisikko pelaajan tasoa, mutta Atlantassa hänen roolinsa on pelata isot minuutit vaihtopenkiltä, kun mies pystyy pelaamaan sekä point guard, että shooting guard pelipaikkaa ja onkin varteenotettava ehdokas, kun valitaan kauden parasta vaihtomiestä.\nAtlanta Hawksilla löytyy hyvät pelaajat jokaiselta pelipaikalta, mutta se mikä erottaa joukkueen aivan parhaista on, että todellista supertähteä joukkueelta ei löydy. Joe Johnson on ilman muuta All-Stars tason pelimies, mutta hän ei silti ole mikään Kobe Bryant tai James LeBron joka illasta toiseen kääntää tiukat pelit voitoiksi ja johon voidaan luottaa silloin, kun koria eniten tarvitaan. Päävalmentaja Woodson on kelvollinen valmentaja, mutta hänkään ei pysty nostamaan joukkuetta seuraavalle tasolle. Woodsonin puolustuspeluuttaminen ovat hyvää, mutta hyökkäyspäässä peli välillä menee seisovaksi ja parhaimmillaan Atlanta onkin, kun pääsevät juoksemaan nopeita vastahyökkäyksiä.\nViime kaudella Atlantan terveystilanne oli kelvollinen ja jos sama toistuu tälläkin kaudella niin myöskin samansuuntaista suoritusta voidaan odottaa eli taistelua viimeisestä kotietupaikasta pudotuspeleihin, joka on ilman muiden joukkueiden loukkaantumishuolia maksimisuoritus tälle tasaisen hyvälle joukkueelle.\nJoukkueen pelin tempo on hitaahko, vaikka se tekeekin huomattavan paljon pisteitä nopeista vastahyökkäyksistä, jotka ovat sen hyökkäyspelin tehokkain osa-alue. Puolustuspäässä joukkue on tasaisen vahva ja saa nähdä saako valmentaja Woodson myös Crawfordin kiinnostumaan puolustuksesta, sillä miehellä varmasti kyvyt riittävät vähintään kelvolliseen puolustuspeliin ja aikaisempien kausien laiska puolustuspeli voidaankin pistää lähinnä motivaation piikkiin.\nSoutheast Divisioona sijoitus: 3, Itäinen Konferenssi sijoitus: 5.\nLähetetty: 20.10.2009, 22:35\nUtah Jazz voitti runkosarjassa 48 ottelua ja sijoittui Läntisessä konferenssissa viimeiselle pudotuspelipaikalle. Pudotuspelien ensimmäisellä kierroksella asettui vastaan tuleva mestarijoukkue Los Angeles Lakers, joka passitti Utahin kesälomille voiton 4-1. Utah Jazz oli jälleen vahva kotijoukkue voitettuaan kotihallissaan 33 ottelua 41:sta. Vieraissa Utahin otteet olivat heikkoja ja 15 vierasvoitolla ei parempaa menestystä ollut saavutettavissa. Joukkueen parhaimmistoon kuuluva Carlos Boozer pelasi vain 37 ottelussa ja muutenkaan miehen asenne ei ollut aivan kohillaan.\nEric Maynor (Draft nro. 20)\nPG: Deron Williams / Ronnie Price / Eric Maynor\nSG: Ronnie Brewer / C.J.Miles / Kyle Korver\nSF: Andrei Kirilenko / Kyle Korver / Paul Millsap\nPF: Carlos Boozer / Paul Millsap\nC: Mehmet Okur / Kosta Koufos\nValmentaja: Jerry Sloan\nUtah Jazzissa ei muutoksia juuri ole tapahtunut viime kaudesta. Carlos Boozer jäi Utah Jazziin vielä vuodeksi vaikka moni odottikin, että hän ei olisi enään joukkueessa, kun tämä kausi käynnistyy, tätä myös tuki Boozerin omat vihjailut seuranvaihdosta ja tyytymättömyydestä tilanteeseen Jazzissa. Alkava kausi on Boozerin nykyisen sopimuksen viimeinen ja vaikka hän tuskin enään ensi kaudella Utahissa pelaakaan niin motivaatio pitäisi olla kohdillaan, kun kuitenkin tämän kauden näytöt vaikuttavat paljon siihen kuinka rahakkaan sopimuksen hän tulee saamaan.\nUtah Jazzilla on rosterissaan mainioita pelaajia, mutta ongelma on siinä, että moni näistä pelaa samalla pelipaikalla ja toisille pelipaikoille ei löydy huippumiehiä. Power forward pelipaikan kaksikko Boozer ja Paul Millsap pystyvät molemmat pelaamaan kauden 18 pisteen ja yli 10 levypallon keskiarvolla, jos peliminuutteja tulee tarpeeksi. Utah tulee peluuttamaan Boozeria oman paikkansa lisäksi sentterinä ja Paul Millsapia small forward pelipaikalla ja on olemassa jopa mahdollisuus, että Millsap aloittaisi tällä pelipaikalla ja Kirilenko tuuraisi sekä Millsapia, että Boozeria silloin kun nämä saavat lepoaikaa sillä myös Kirilenko viihtyy mielellään power forward pelipaikalla.\nTakakentällä Utahilla on liigan toiseksi paras point guard Deron Williams, mutta shooting guard pelipaikka saattaa osoittautua ongelmalliseksi, kun C.J.Miles on alkukauden sivussa, eikä Kyle Koverkaan ole 100% pelikunnossa. Utah Jazzilla on potentiaalia paljon ja jos sekä Boozerin ja Millsapin taidot saadaan hyödynnettyä hyvin niin joukkueella on mahdollisuudet neljän joukkoon Läntisessä konferenssissa. Mielenkiintoista on seurata miten joukkuejohdon puheet paremmista otteista vieraskentällä tulee toteutumaan, kun aikaisemmilta kausilla on totuttu siihen, että kotikentällä Jazz on lähes voittamaton, mutta vieraskentällä joukkue vajoaa keskinkertaisen joukkueen tasolle.\nHyökkäyspäässä Jazz luottaa todella vahvasti Deron Williamsin taitoihin ja hän pystyy itsekin korintekoon, mutta ensisijaisesti palloa koitetaan pelata lähelle koria Boozerille ja Millsapille.\nNorthwest sijoitus: 3, Läntinen Konferenssi sijoitus: 6.\nLähetetty: 21.10.2009, 02:33\nNew Orleans Hornets sijoittui Läntisessä konferenssissa runkosarjan sijalle seitsemän 49 voitolla ja kärsi murskatappion Denver Nuggetsille pudotuspelien ensimmäisellä kierroksella luvuin 4-1. Otteluparin neljännessä kohtaamisessa tuli yksi pudotuspelien kautta aikojen rumin tappio, kun Denver murskasi Hornetsin New Orleansissa luvuin 121-63.\nEmeka Okafor (Trade <-Charlotte Bobcats)\nIke Diogu (FA <-Sacramento Kings)\nBobby Brown (Trade <-Minnesota Timberwolves)\nDarius Songaila (Trade <-Minnesota Timberwolves)\nMarcus Thornton (Draft nro. 43)\nTyson Chandler (Trade-> Charlotte Bobcats)\nRasual Butler (Trade-> Los Angeles Clippers)\nAntonio Daniels (Trade-> Minnesota Timberwolves)\nPG: Chris Paul / Bobby Brown\nSG: Morris Peterson / James Posey / Marcus Thornton\nSF: Peja Stojakovic / Julian Wright / James Posey\nPF: David West / Ike Diogu\nC: Emeka Okafor / Hilton Armstrong\nValmentaja: Byron Scott\nChris Paul on Dwayne Waden ohella tärkein yksittäinen pelaaja siihen että kuuluuko joukkue kevyesti pudotuspeleihin vai runkosarjan hännille. Tähän asti urallaan Paul on saanut olla kohtuullisen terveenä ja viime kaudellakin hän oli sivussa ainoastaan neljästä ottelusta, mutta nekin riitti todistamaan kuinka korvaamaton tämä liigan paras point guard on joukkueelleen. Viime kaudella joukkueen runkopelaajat kärsivät loukkaantumisista eikä joukkue pystynyt toistamaan kauden 2007-08 upeaa suoritusta, kun vaihtopenkilta ei löytynyt tarpeeksi hyviä korvaajia.\nKesällä New Orleants Hornets hankki Charlotte Bobcatsista Emeka Okaforin ja Charlotten suuntaan lähti Tyson Chandler. Chandler on kaksikosta parempi puolustamaan, mutta hyökkäyspään taidot vastaavasti ovat paremmat Okaforilla ja vaikkei Okaforikaan kuulu terveystilanteelta teräsmieskastiin niin on tässäkin etu hänellä ja näin ollen New Orleans Hornetsia voisi ainakin näin ennen kauden alkua pitää vaihtokaupan voittajana. Kolmas kova pelaaja joukkueelta löytyy power forward pelipaikalla ja David West pystyykin kantamaan paljon vastuuta pisteiden teossa.\nTällä kaudella Hornetseilla vaikuttaisi olevan tämän kovan kolmikon lisäksi myös kelvollisia runko- ja vaihtomiehiä. Kauden menestystä ei ratkaise se miten Chris Paul pelaa sillä hänen tasonsa tulee varmasti olemaan jälleen huippuluokkaa vaan se kuinka paljon joukkueen veteraanipelaajat ja nuoret lupaukset pystyvät joukkueelle antamaan. Parhaimmillaan joukkue voi yltää lähelle kotietua, mutta jos Paul joutuu kantaa jälleen ylisuurta taakkaa menestyksestä ovat sijat 7-8 realistisia.\nNew Orleans Hornetsin pelin tempo on hidasta. Hyökkäyspäässä Paul dominoi palloa ja pyrkii hakemaan kolmen pisteen viivan sisältä Westille ja Okaforille hyviä tilanteita tai vaihtoehtoisesti itse haastaan puolustusta jolloin monesti löytyy vapaana kulmista hyvä kolmen pisteen heittäjä. Mitä vähemmän Paul joutuu itse vastaamaan pisteiden teosta niin sitä parempi joukkueelle ja parhaimmillaan Hornetsin peli on hienoa katsottavaa, kun Paulin syötöt löytävät hyvät heittäjät jotka upottavat heitot koriin.\nSouthwest Divisioona sijoitus: 3, Läntinen Konferenssi sijoitus: 7.\nLähetetty: 21.10.2009, 16:04\nKausi 2008-09 oli Phoenix Sunsille suuri pettymys sillä joukkue ei selvinnyt edes pudotuspeleihin. Runkosarjan 46 voittoa riittivät yhdeksänteen sijaan ja, kun aikaisemmilla neljällä kaudella voittoluvut runkosarjassa olivat olleet 55-61-54-62 niin oli kausi täydellinen floppi. Phoenix Suns hankki kauden 2007-08 loppupuolella legendaarisen sentteri Shaquille O'Nealin Miami Heatista ja valmentajakseen kaudelle 2008-09 Terry Porterin, jonka odotettiiin parantavan joukkueen puolustuspeliä ja muuttavan Sunsin huippunopeata pelityyliä rauhallisemmaksi, jotta Shaqin taitoja voitaisiin paremmin hyödyntää. Kokeilu kuitenkin epäonnistui totaalisesti, puolustus oli entistä huonompaa eivätkä pelaajat sopeutuneet uuteen pelityyliin ja kokeilu päättyikin jo puolessa välissä kautta, kun Terry Porter erotettiin ja tilalle palkattiin joukkueen entinen apuvalmentaja Alvin Gentry joka palautti Sunsin pelityylin entiselleen.\nChanning Frye (FA<-Portland Blazers)\nEarl Clark (Draft nro. 14)\nShaquille O'Neal (Trade-> Cleveland Cavaliers)\nMatt Barnes (FA-> Phoenix Suns)\nPG: Steve Nash / Goran Dragic\nSG: Jason Richardson / Leandrinho Barbosa\nSF: Grant Hill / Earl Clark\nPF: Amare Stoudemire / Jared Dudley\nC: Channing Frye / Louis Amundson / Robin Lopez\nPhoenix Suns on palannut vanhaan tuttuun Run n' Gun pelityyliin joka tarkoittaa viihdyttävää katseltavaa ja otteluita joissa 230-240 pistettä ei ole harvinaisuus. Nostaako tämä paluu vanhaan joukkueen menestyksen entiselle tasolle? Ei, kahden edelliskauden sekoilut ja palkkakulujen säästöleikkaukset ovat johtaneet siihen ettei tämän joukkueen pelaajamateriaali tai valmennus ole sillä tasolla, että se voisi tosissaan haastaa Lännen kovimpia joukkueita.\nJoukkueen vahvuuksia ovat edelleen Steve Nashin loistavat pelinrakennustaidot sekä erinomaiset heittotaidot omaavat pelaajat. Heikkouksista pahimmat ovat lähes olematon puolustuspeli sekä se, että joukkue on vaikeuksissa levypalloissa, sillä joukkueella ei ole Lopezin lisäksi ainuttakaan oikeaa sentteriä ja Lopezkin on sivussa alkukaudesta useamman viikon ajan. Power forwardina useimmiten pelaava Stoudemire on iso ja atleettinen pelaaja jolla olisi täydet edellytykset olla kova mies levypallotaisteluissa, mutta tähän astisella urallaan hänen kiinnostuksensa on kohdistunut lähinnä hyökkäyspään pelaamiseen eikä haluja puolustuspelin pelaamiseen juurikaan ole löytynyt\nLäntisessä konferenssissa on käytännössä maksimissaan 10 joukkuetta jotka voivat yltää pudotuspeleihin, joten Sunsin mahdollisuudet ovat hyvät. Menestyäkseen parhaita joukkueita vastaan Sunsin heittotyöskentelyn on oltava mainiolla tasolla ja jos tämä ei toteudu tarpeeksi usein niin on myös aivan mahdollista, että pudotuspelit jäävät myös tänäkin vuonna haaveeksi heikon puolustuspelin ja levypallotyöskentelyn vuoksi.\nPhoenix Sunsin pelin tempo on nopeaa, palloa liikutetaan mieheltä toiselle vauhdilla ja ensimmäinen hyvä heittopaikka hyödynnetään. Hyökkäyspäässä joukkue on vahva ja heittotarkkuus on varmasti aivan liigan eliittiä. Puolustuspäässä joukkueella tulee olemaan kova työ, ettei vastustajat vuoron perään pääse korin läheisyyteen hyville heittopaikoille ja heittojen mennessä ohi kahmi isoja määriä hyökkäyslevypalloja.\nPasific Divisioona sijoitus: 2, Läntinen Konferenssi sijoitus: 8.\nLähetetty: 21.10.2009, 20:59\nMiami Heat sijoittui kaudella 2008-09 runkosarjassa viidenneksi ja pudotuspelien ensimmäisellä kierroksella joukkue hävisi Atlanta Hawksille luvuin 4-3. Joukkueen supertähti Dwayne Wade voitti NBA:n pistetilaston tehtyään ottelua kohden keskimäärin 30.2 pistettä.\nQuentin Richardson (Trade <-Minnesota Timberwolves)\nCarlos Arrayo (FA <-Maccabi Tel Aviv)\nMark Blount (Trade-> Minnesota Timberwolves)\nJamario Moon (FA-> Cleveland Cavaliers)\nLuther Head (FA-> Indiana Pacers)\nSG: Dwayne Wade / Daequan Cook\nSF: Quentin Richardson / James Jones / Michael Beasley\nPF: Michael Beasley / Udonis Haslem\nC: Jermaine O'Neal / Joel Anthony\nMiami Heat on kovasti koittanut rakentaa joukkuetta, jolla voitaisiin kamppailla liigan kärkisijoista ja toivookin, että nämä panostukset antaisivat joukkueen tähdelle Dwayne Wadelle syyn tehdä uusi sopimus joukkueen kanssa. Wadella on menossa sopimuksensa viimeinen kausi ja halutessaan hänestä tulee ensi kesänä vapaa agentti ja kiinnostus varmasti on kova usealla joukkueella saada tämä NBA:n top3 –pelaaja riveihinsä. Alkava kausi tulee näin ollen olemaan joukkueelle pienimuotoinen välivuosi sillä sen materiaali ei mestaruuten riitä ja tämän kauden jälkeen useamman ylipalkkaisen pelaajan sopimus loppuu ja päätähtäin on pitää Wade tyytyväisenä ja saada hänet jäämään Miamiin ja kesällä houkutella hänen ympärilleen pelaajia jotka mahdollistavat joukkueen nousun takaisin mestaruustaistoon kaudella 2010-11.\nPelaajat jotka Waden lisäksi ovat ratkaisuasemassa tämän kauden menestykseen ovat entinen All-Stars pelaaja Jermaine O'Neal sekä toista kauttaan pelaava superlupaus Michael Beasley. O'Neal kärsi viime kaudella polvivammasta, eikä ollut missään vaiheessa 100% kunnossa. Tälle kaudella O'Neal lähtee terveempänä kuin aikoihin, mutta onko veteraanilla kuinka paljon vielä annettavaa vai onko loukkaantumiset vieneet parhaan terän miehen otteista ja ovatko vaivat oikeastikin taakse jäänyttä aikaa. Harjoituspeleissä mies ei ole vakuuttanut, pisteitä hän varmasti osaa edelleen tehdä, mutta huolestuttava seikka harjoituspeleissä on ollut sentterin alhainen levypallojen määrä. Mickael Beasleyn luulisi saavan tällä kaudella paikan avausviisikossa ja tästä lupaavasta nuorukaisesta voidaankin odottaa hyvää tutkaparia Dwayne Wadelle.\nWade jo lähes yksistään tekee joukkueesta pudotuspelijoukkueen ja jos Beasley lyö itsensä lopullisesti läpi ja O'Nealilta löytyy vielä virtaa niin on Miami Heatillä mahdollisuudet taistella Itäisen konferenssin neljännestä tilasta.\nHyökkäyspäähän toivoisi valmentaja Spoelstran tuovan lisää luovuutta ja monipuolisuussa sillä viime kaudella joukkueen hyökkäys oli liian ennustettavissa ja vastustajan tärkein tehtävä oli yrittää pitää Wade kurissa. Beasleyn saadessa tällä kaudella lisää peliaikaa niin hänen erinomaiset hyökkäyspään taidot luulisi parantavan hyökkäystehokkuutta. Puolustus oli viime kaudella Miamilla hyvällä tasolla ja tällä kaudella voidaan Heatin puolustuksen odottaa edelleen olevan liigan keskitasoa parempaa.\nSoutheast Divisioona sijoitus: 4, Itäinen Konferenssi sijoitus: 6.\nLähetetty: 22.10.2009, 04:42\nChicago Bulls voitti kaudella 2008-09 tasan puolet otteluistaan. Kotihallissaan joukkue voitti 28 ottelua ja vieraskentillä 13. Joukkueen avausviisikon Luol Deng pelasi kauden aikana 49 ottelussa ja oli loukkaantuneena sivussa loppukauden sekä pudotuspelit. Loppukaudesta Chicago vahvistui, kun se hankki Sacramento Kingistä Brad Millerin ja John Salmosin, joista varsinkin Salmons esitti loistavia otteita. Pudotuspelien ensimmäisellä kierroksella Chicago Bulls pelasi huikean neljä jatkoaikaottelua sisältäneen ottelusarjan Boston Celticsia vastaan, mutta lopulta kokemus voitti ja Celtics eteni jatkoon. Joukkueen nuori point guard Derrick Rose valittiin kauden päätteeksi vuoden tulokkaaksi (ROY).\nJannero Pargo (FA <-Olympiacos, Kreikka)\nJames Johnson (Draft nro. 16)\nTaj Gibson (Draft nro. 26)\nBen Gordon (FA-> Detroit Pistons)\nTim Thomas (FA-> Dallas Mavericks)\nPG: Derrick Rose / Jannero Pargo\nSG: John Salmons / Kirk Hinrich\nSF: Luol Deng / John Salmons\nPF: Tyrus Thomas / Taj Gibson\nC: Joakim Noah / Brad Miller\nValmentaja: Vinny del Negro\nChicago Bulls menetti parhaan pistemiehensä Ben Gordonin joka viime kaudella teki pisteitä 20.7 keskiarvolla Detroit Pistonsiin. Ben Gordonin menetys saattaa näyttää pahemmalta mitä se todellisuudessa on, sillä Bullsilta löytyy mainiot korvaajat hänelle ja vaikka Gordon oli tärkeä pelaaja niin hänen vahvuutensa oli juuri pisteiden teko (varsinkin tärkeissä tilanteissa) ja muilla pelin osa-alueella Gordon ei ole samaa tasoa. John Salmons ja Kirk Hinrich parantavat Bullsin puolustuspeliä Gordoniin nähden ja jos Rose jatkaa siitä mihin viime kaudella jäi niin hän pystyy kääntämään tiukkoja otteluita Bullsin eduksi.\nChicago Bullsin takakenttä ja small forward pelipaikoilla joukkueella on erinomaisia pelaajia ja ongelma mikä joukkueella on jo pidempään ollut, on isojen korinalusmiehien puute jotka pystyisivät tekemään pisteitä läheltä koria ja korin alta. Tyrus Thomas on liigan yksi atleettisimmista pelaajista jonka lopullista läpimurtoa odoteltiin jo viime vuonna, Thomaksella on fysiikka kunnossa, mutta ajottain on käynyt ilmi peliälyn puute. Joakim Noah on hyvä puolustaan, mainio levypalloissa ja antaa aina kaikkensa kentällä ollessaan, mutta hyökkäyspäässä hanen taidot ovat kovin rajoittuneet. Brad Miller taas puolestaan on hyvä heittäjä, mutta puolustus on hänen heikkoutensa.\nChicagon pelaajamateriaalissa on potentiaalia huimasti, jos Rose jatkaa kehittymistään viime kauden tapaan niin on hänellä jo alkavalla kaudella mahdollisuudet murtautua liigan ehdottomaan point guard eliittiin. Parhaimmillaan joukkue saattaa hätyytellä neljättä sijaa konferenssissa, mutta tämä vaatisi, että nuoret pelaajat kehittyvät potentiaalinsa mahdollistamalla tavalla ja veteraanit pysyisivät terveenä. Lisäksi päävalmentaja Vinny del Negrokin on vielä päävalmentajana kokematon joten myös hänen tulee kehittyä pelaajiensa mukana.\nChicago Bullsin pelin tempo on keskimääräistä nopeampaa ja nopeita hyökkäyksiä käytetään paljon. Vastuu hyökkäyspäässä jakaantuu laajalti ja luultavammin yksikään pelaaja ei tule tekemään yli 20 pisteen pistekeskiarvoa.\nCentral Divisioona sijoitus: 2, Itäinen Konferenssi sijoitus: 7.\nKäyttäjiä lukemassa tätä aluetta: alibumaye, Dyny ja 14 vierailijaa


Koristele seinä » Maalaus, pukeutuminen tai istutus - 2019 | Rakennusmateriaalit\nLaatikkoikkunan U-arvo voi olla vain parempi kulutus\nTärkein RakennusmateriaalitOn monia ideoita seinän kaunistamiseksi\nPuhdista ja maalaa\nPue seinä kokonaan\nSekoitus ja istutus\nHarmaat, hylkivät ja ehkä likaiset seinät voidaan maustaa yksinkertaisin keinoin. Halutusta tuloksesta riippuen kaunistaminen voidaan saavuttaa puhdistamalla, harjaamalla, maalaamalla tai ruiskuttamalla. Lisää vaivaa, verhous tai istutus voi luoda täysin uuden ilmeen.\nValettua betoniseinää tai tiilikokonaisuutta on helpompi koristella värillä. Eri maalin levitystekniikat voivat antaa tuoreen ja houkuttelevan ulkonäön pohjustuksen jälkeen.\nMaalaa sama väri säänkestävällä maalilla\nMaalaa abstrakteja tai geometrisia kuvioita stensiileillä\nKäytä värillistä kipsiä\nSeinäpinnan käsityötaito on enimmäkseen fyysisesti vaativa kaunistustapa. Tekniikat, kuten tiilien liekit tai rakenteiden sisällyttäminen kaatamalla, voivat aiheuttaa antiikkisia tai luonnollisia vaikutuksia. Maalilla yhdistettynä betoniseinät voivat näyttää hyvin luonnolliselta kiveltä käsittelyn jälkeen.\nMonimutkaisempi ja siten vaihtelevampi on seinän pukeutuminen. Suuren materiaalivalikoiman avulla muovista ja puusta valmistettuihin tiilistä klinkkereihin saakka seinälle voidaan antaa täysin uusi ja erilainen luonne.\nMuoviset päällystyselementit tarjotaan puun jäljitelmässä ja kivien jäljitelmässä. Etuna on helppokäyttöisyys ja asennuksen helppous, epäedullinen, ei-aito näkö ja ulkonäkö.\nKuka peittää seinänsä aidolla puulla, on valittavissa massiivipuusta tai kuitulevystä. Tällöin alarakenteen on varmistettava hyvä ilmanvaihto. Massiivipuuta tarvitsee samanlainen hoito kuin puinen aita ja se on pidettävä säänkestävänä.\nPuusta valmistettua kuitulevyä voidaan maalata samalla tavalla kuin muusta materiaalista, kuten Eternitista tai sementistä valmistettua kuitulevyä. Joillakin puukuitulevyillä on tyypillinen pinnan ulkonäkö, joka voidaan säilyttää läpinäkyvällä maalaussuojalla seinäoptiikana.\nMonimutkaisin on seoksen sekoittaminen luonnonkiven tai klinkkerin kanssa ja seinäliitosten tai seinäharjan istuttaminen. Erityisesti betoniseinien kanssa graniitista, hiekkakivestä tai muista luonnonkiveistä valmistettujen kattopaneelien ammattimaisen soveltamisen jälkeen ei voida havaita eroa massiivisille luonnonkiviseinille.\nKun istutetaan ripustavia ja kiipeileviä kasveja, ne voidaan sijoittaa seinän yläosaan tai sijoittaa olemassa oleviin liitoksiin sopiviin seinätiloihin.\nAseta aina seinän kaunistamiseen kuluva aika ja hinta suhteessa säilyvyysaikaan ja makuun.\nVideo Board: 10 Limited Budget Bedroom Sets Ideas\nMekanismit ja tekniikat pöytälevyn laajentamiseksi\nTyöpöydän suunnittelijat ja valmistajat ovat esittäneet monia tekniikoita pöytälevyn laajentamiseksi. Me kuvailemme toimintoja.\nEpoksihartsin kovettaminen - niin paljon aikaa tarvitaan!\nEpoksihartsin täytyy kuivua ja kovettua jonkin aikaa ennen kuin se voi kehittää iskunkestäviä ominaisuuksia. Tässä ovat kovettumisen tosiasiat.\nMiten aaltopahvia leikataan ja käsitellään oikein\nAaltopahvia voidaan leikata eri tavoin. Voit esimerkiksi käyttää pyöreää sahaa tai palapeliä.\nJos haluat maalata tai lakata kaapin valkoista, värin valinnassa on monia vaihtoehtoja. Lisätietoja täältä.\nAseta liiketunnistimen aika\nLiiketunnistimen aika-asetus voi toimia eri tavalla. Selvitä, mitä vaihtoehtoja on täällä.\nBadgestaltung: monia mahdollisuuksia laattojen avulla\nTäällä voit lukea, miten voit suunnitella kylpyhuoneesi yksilöllisesti ja laadukkaasti klassisen laattojen lisäksi ja miksi ajattomuus on tärkeää.\nMikä seinän väri sopii parhaiten tyylikkään vanhaan rakennukseen?\nSeinän väri hengittää elämää huoneeseen! Etsimme vanhan rakennuksen kauneimpia värejä ja muotoilutekniikoita.\nKlikkaa tästä saadaksesi yksityiskohtaisia ohjeita ja vinkkejä, temppuja ja perussääntöjä ammattimaisille seinäseinille.\nKirkkaat laatat: edelleen vakio kylpyhuoneissa\nMuovipullo haisee pysyvästi tai satunnaisesti\nVoiko vanhat lateksimaalit hioa uudelleen?\nHartsiliitoksilla on joitakin teknisiä rajoituksia\nPumppu ei vedä vettä\nJos pumppu lakkaa vetämästä vettä, se voi aiheuttaa erilaisia syitä. Klikkaa tästä ja tutustu tyypillisiin virheisiin.


Fatbike-nojakki - Sivu 13 - nojapyöräfoorumi.fi\nViestiKirjoittaja jooseha » 03 Tammi 2015, 14:18\nMinkä takia irtolehdet?\nViestiKirjoittaja Wacky » 03 Tammi 2015, 14:36\njooseha kirjoitti: Minkä takia irtolehdet?\nTeräs runko ja dropparit on alumiiinia.\nViestiKirjoittaja jooseha » 03 Tammi 2015, 15:24\nWacky kirjoitti: Teräs runko ja dropparit on alumiiinia.\nMitäs hyötyä alumiinisista on?\nViestiKirjoittaja Wacky » 03 Tammi 2015, 15:28\nDroppareiden kohdalla ei mitään, mutta korvake johon vaihtaja tulee kannattaa olla, koska muuten kaatuessa vaihtaja menee herkemmin vaihtoon ja maksaa yleensä huomattavasti enemmän kuin korvake joka tässä tapauksessa on droppareissa suoraan kiinni.\nViestiKirjoittaja tm » 04 Tammi 2015, 00:50\nKiitokset Rikulle kysymyksiin vastaamisesta . Juurikin noin, vaihtajan korvake on mukava olla vaihdettavaa mallia tällaisessa kapineessa, jolla tod.näk. tulee kaatuiltua ja joka muutenkin saattaa saada kolhuja osakseen.\nToki valintaan vaikutti paljolti myös se, että halusin testata tuollaisia irtokorvakkeita, niin tietää sitten kannattaako sellaisia hyödyntää joskus myöhemminkin.\nViestiKirjoittaja tm » 08 Maalis 2015, 22:02\nVähän päivitystä tähänkin projektiin, takahaarukan jigi valmistui tänään.\nPutket 40x40x1,5 mm, ja pikkukikkareet 5 millin lattaa:\nhitsausjigi.jpg (109.56 KiB) Katsottu 3271 kertaa\nPari putkeakin (30x2 mm) ehti kolvautui yhteen.\nMutkalle taivutetut 16x1,5 mm putket odottaa vielä lyhennystä ja päiden muotoilua.\nputket_odottamassa.jpg (106.43 KiB) Katsottu 3271 kertaa\nViestiKirjoittaja Pastori » 08 Maalis 2015, 22:57\nVähän erimallin jigit kuin meilläpäin.\nViestiKirjoittaja tm » 11 Maalis 2015, 00:33\nPastori kirjoitti: Vähän erimallin jigit kuin meilläpäin.\nEihän sitä yhdessä tasossa puuhatessa kummoista jigiä tarvikaan.\nMonimutkaisemmaksi menee, kun yrittää kolmiulotteisempaa.\nJoku voi tietysti kysyä, miksi tehdä asioista vaikeita ja rakennella tämmöisiä himmeleitä... .\nTänään sain muotoiltua takahaarukan alaputkien päät hitsausvalmiiksi:\ntakahaarukan_alaputket.jpg (111.73 KiB) Katsottu 3179 kertaa\nSeuraavaksi sama homma yläputkille.\nSopii vähän läskimpikin rengas pyörimään .\nViestiKirjoittaja jori » 11 Maalis 2015, 01:01\nMikähän on, kun nämä Tepon kuvat eivät näy. Selain lataa vain äärettömän kauan ja ilmestyvät joskus myöhemmin päiiven tai viikkojen päästä ketjuun, eikä aina silloinkaan. Näkyykö muilla heti. Minä näen Tepon kuvat vasta seuraavalla kieroksella, kun on tullut uusia kuvia, niin vanhat näkyvät, vaikkei ensimmäisellä lukemalla näkynyt. Tämän sivun kuvista näkyy nyt vain tuo Pastorin laittama.\nViestiKirjoittaja tm » 11 Maalis 2015, 01:08\nHmm, outo juttu. Mites muilla?\nViestiKirjoittaja Hirven Noja » 11 Maalis 2015, 01:14\nKyllä mulla on näkyny kaikki kuvat ensimmäisellä kerralla, selaimena safari.\nViestiKirjoittaja jori » 11 Maalis 2015, 01:16\ntm kirjoitti: Hmm, outo juttu. Mites muilla?\nVaihdoin konetta. Tässä on selain vuodelta 2009. Nyt näkyy kaikki kuvat.\nViestiKirjoittaja tm » 18 Maalis 2015, 00:30\nTakahaarukan parissa ährääminen jatkui lauantaina yläputkien päiden muotoilulla. Reikäsaha on näppärä värkki näissä hommissa, säästää ylimääräiseltä käsityöltä (viilailulta):\nyläputkien_päiden_muotoilu.jpg (108.35 KiB) Katsottu 2967 kertaa\nTänä iltana oli viimein vuorossa kolvailua. Olipahan haastavin hitsailuoperaatio tähän mennessä, ei oikein tahtonut olla tilaa käännellä kolvia joka kohtaan. Lukuisten elektrodin terottamisten jälkeen (=tuli törkittyä "kohteeseen") homma oli viimein pulkassa:\nhitsattu_takahaarukka.jpg (117.34 KiB) Katsottu 2967 kertaa\nEihän tuo vielä valmis ole. Puuttuu mm. korvakkeet takaiskarille, taittopyörälle ja takahaarukan nivelelle.\nNiiden kimppuun sitten ensi kerralla.\nViestiKirjoittaja mhelander » 18 Maalis 2015, 10:04\nTutulta kuullostaa... ja oikein hyvältä näyttää. Jigit on ihan toiselta planeetalta kuin mun tähän astiset kötöstykset, oppia pitää ottaa.\nViestiKirjoittaja tm » 04 Huhti 2015, 23:48\nJokunen pikkukikkare saatu näperreltyä. Takahaarukan voisi kohta hitsailla paikalleen (=rei'itetyt lattalaput takahaarukan poikkiputken päihin). Taidan kuitenkin tehdä vielä takaiskarin korvakkeet, niin saa samalla koko paketin linjattua.\n01 osat levällään.jpg (96.84 KiB) Katsottu 2578 kertaa\n02 paketti kasassa.jpg (95.02 KiB) Katsottu 2578 kertaa


Suomenlinna, tuulee kesät talvet - Juhani Seppovaara | Pääkaupunkiseudun Kierrätyskeskus\nSuomenlinna, tuulee kesät talvet - Juhani Seppovaara\nSuomenlinnan merilinnoitus on vartioinut sekä itää että länttä -saarilla on eletty Ruotsin, Venäjän ja Suomen komennossa. Linnoitus kuuluu Unescon maailmanperintölistalle ja on Helsingin tärkein nähtävyys.\nJykevät muurit ja kasarmit rakentavat siltaa menneisyyteen, tunnetta ajan läsnäolosta. Avomeren äärellä voivat ajatuksemme lentää kuten tsaarit tykkimiehellä aikoinaan. Tämä kirja kertoo sanoin ja kuvin Suomenlinnan värikkäistä vaiheista ja vuodenkierrosta kesän vehreydestä talven tuiskuihin.\nSuomenlinnassa tuulee tyynelläkin.\nGummerus Kirjapainossa, Jyväskylä 1999.\nkovakantinen, sivuja 92.


Kalevalan entisen koulun seinien töhrinnästä epäillyt miehet kiinni Kuopiossa | Yle Uutiset | yle.fi\nKalevalan entisen koulun seinien töhrinnästä epäillyt miehet kiinni Kuopiossa\nPoliisi löysi miesten hallusta spraymaaleja tuoreeltaan töhrinnän jälkeen.\n8.1.2020 klo 12.31\nPoliisi otti Kuopiossa kiinni kaksi seinien töhrinnästä epäiltyä nuorta miestä tiistai-iltana.\nPoliisi sai ilmoituksen töhryjen tekemisestä vanhan Kalevalan koulun seinään. Paikalle tullut poliisi totesi, että seiniä on maalattu vain hetkeä aiemmin ja sai myös sivullisilta havaintoja epäillyistä tekijöistä sekä heidän liikkeistään.\nToinen poliisipartio tavoitti epäillyt lähistöltä ja löysi heidän hallustaan spraymaaleja sekä tusseja. Poliisi otti miehet kiinni tutkintaa varten. He eivät ole samoja töhrijöitä, jotka olivat liikkeellä viime viikolla Kuopion keskustassa.\nSivullisten ilmoituksen mukaan paikalla saattoi olla myös kolmaskin tekijä.\nLisäksi poliisi sai ilmoituksen Männistössä sijaitsevan ravintolan WC:n seinän tuhrimisesta. Töhryn piirtäjää ei tavoitettu, mutta poliisilla on tiedossa hänen henkilöllisyytensä.